
ftbonyi  Lajos  pályája. 

(1833—1898.) 

„Pásztor tűznél  emlékének  népdal  legyen  őrzője  : 
Könyharmatos,  gyászfekete  a betyárnak  kendője11. 

„Becsülettel  megfutott  pálya,  tevékeny,  hasznos  élet,  tiszta,  nemes 
jellem,  megnyerő  és  a vonzalmat  folyton  meg  is  tartó  egyéniség  : ezek 
ama  főkellékek,  amelyek  az  emberi  szívbe  a tiszteletet  és  szeretetet 
beültetik.1  Ha  végig  tekintünk  Abonyl  Lajos  pályáján,  habozás  nél- 
kül kell  elismernünk,  hogy  Abonyi  nem  volt  e tulajdonok  egyikének 
sem  a híjával.  — Gazdag  volt  a szív  nemes  tulajdonaiban,  szeplőt- 
len becsületességben  s lankadatlan  szorgalomban. 

Majdnem  félszázados  írói  pályáján  a magyar  szépirodalmat  szű- 
zies áhítattal  szolgálja  s mint  népies  beszély-,  regény-  és  népszínmű- 
író  emelkedik  ki,  munkáinak  teljesen  eredeti  tartalmával  és  formájá- 
val. Életében,  műveiben  a nemzeties  iránynak  odaadó  híve.  Szívósan 
ragaszkodik  a múlt  kedves  hagyományaihoz,  körülsáncolja  magát  ve- 
lők s szomorúság  tölti  el  naiv  lelkét,  ha  látja  az  ős  magyar  érzés  és 
eredeti  sajátságaink  pusztulását,  melyek  az  újabb  idők  semmiképen 
sem  nemzeti  áramlata  előtt  mindinkább  eltünedeznek,  éppen  úgy, 
mint  egy-egy  fölfedezett  új  földrész  lakói,  ős  növényzete  a foglalók 
hódítása  előtt. 

Én  megvallom  — írja2  — valahányszor  visszagondolok  azon 
változásokra,  melyeken  társas  életünk  színezete  csak  azóta  is,  mióta 
én  emlékszem,  keresztül  ment,  nagyon,  de  nagyon  sokat  találok  abból 
a világpolgárok  által  elítélt,  nyers  és  élményeiben,  mulatságaiban  szilaj, 
betyáros  korszaknak  mondott  idők  társas  életéből  sajnálni  valót.  Mert 
teljes  meggyőződésem  az,  hogy  magyaros  sajátságaink,  szokásaink, 
eredetiségeink,  alakjaink  fogyása,  nem  csak  a min  oly  szívesen  sze- 

1 Győry  Vilmos : „ Székács  J.  emlékezete" . Kisfaludy  Társaság  Évlapjai, 
XV.  k.  449.  1.  1879-80. 

2 Abonyi  Lajos : „Magyarország  és  a Nagyvilág \ 1873,  40,  sz,  496,  l 

retünk  elédelegni,  eladomázni : a régi  családias  színű  társas  élet  ke- 
délyes és  kalandos  regényességének,  hanem  valósággal  nemzeti  jel- 
lemünknek is  ártalmára  történik”.  Abonyi  Lajos  tehát  még  a régi 
ízlés  embere  s alakjával  is  talán  utolsó  képviselője  egy  nem  rég  letűnt 
kornak,  „A  régi  jó  táblabiráku  korának. 

Élete  nem  regényes,  de  a maga  egyszerűségében  nagyon  figyel- 
met keltő  pálya.  Csendes  kis  alföldi  városban,  távol  a nagy  világ  { 
zajától,  a szabad  természettel,  a becsületes,  naiv  magyar  néppel  élt 
állandó  összeköttetésben.  Ez  az  érintkezés  adja  meg  írói  mun- 
kásságának a megkülönböztető  vonást. 

Neki  az  irodalom  csak  enyhülés  volt.  Irt,  mikor  lelke  megkí-  ^ 
vánta,  mikor  megtelt  ihlettel  ; azért  van  tele  minden  sora,  az  erdő, 
mező,  napsütötte  kalászos  róna  derűjével.  Ott  van  elemében,  ahol 
magyar  földből  gyúrja  alakjait  s akkor  a legközvetlenebb,  amikor  a : 
magyar  nép  örömét,  fájdalmát  írja  le  ; mikor  azoknak  a nyelvén  be- 
szél, akikkel  együtt  élt  s közelről  látott.  A természet  után  rajzolja 
minden  alakját ; de  ez  nem  tereli  el  a művészi  felfogástól,  mert  a 
költészet  világításában  mutatja  be  őket. 

Minden  művében  megnyilatkozik  eredeti  írói  egyénisége,  a né- 
pies költésnek  a romantikával  való  egyesülése.  Az  idegen  ízlések  vál- 
tozó, de  nem  nagyon  tápláló  divata  nem  ejtette  meg.  A legelső  kí- 
sérletek időszaka  után  neki  mindig  csak  egy,  de  üdítő  forrása  volt, 
a magyar  nép,  meséje,  nótája  és  tréfája é „Művei  — mondja 
rólok  Gyulai  Pál  — nem  annyira  a szerkezet  és  jellemrajz  művé- 
szetével, mint  inkább  a tapasztalatok  és  benyomások  gazdagságával 
hatottak.”1 2  A nép  egyszerű  fiainak  érzelmei,  gondolatai  száz  meg 
száz  változattal  csendülnek  meg  tolla  alatt.  Szerkezetében  nincsenek 
meglepő  átmenetek ; előadása  sok  helyt  áradozó  s bizalmas  kénye- 
lemben hömpölyög  a történet  medrében,  de  mindenütt  igaz  magyar. 
Valóban  népies  anélkül,  hogy  népieskedővé  válnék.  E tekintetben  talán  .> 
Vas  Gerebenhez  hasonlíthatjuk.  De  míg  az  egykori  vasmegyei  gazda 
az  élces  korrajz  keretében  csillogtatja  magyarságát,  addig  Abonyi 
Lajos  a költészet  borongását,  a szív  melegségét  is  megszólaltatja.  r 
Vas  Gereben  inkább  korrazjfestő,  Abonyi  Lajos  inkább  poéta. 

„Nem  állíthatjuk  — írja  róla  Vadnai  Károly A — hogy  munkái 

1 Vadnay  Károly : „Abonyi  Lajosról " Hét  1891 — 47.  sz.  — Nemzet 

1898—122.  sz.  I 

2 Gyulai  P.  — „Emlékbeszédek”  II.  432, 

8 „Nemzet”  — 1898,  122.  sz,  j 


mindenben  „lege  ariis “ készültek,  de  érezzük,  hogy  a saját  földünk 
adta  virágok,  természetes  színnel  és  illattal “.  Becsüljük  meg  e virá- 
gokat s a kertész  emlékét,  ki  bokrétába  kötötte,  őrizzük  kegyelettel. 
Mily  közel  férkőzhetik  a magyar  nép  leikéhez  és  szeretetéhez  az,  ki 
a nagyabonyi  gazda  munkáinak  új  köntösben  megjelent  lapjait  forgatja.1 2 

I. 

„Oh  szép  alföld  végtelen  rónája, 

Te  vagy  lelkem  legkedvesebb  mulató  tanyája'*'. 

„Itt  vagyok  hon:  itt  az  én  világom". 

(Petőfi.) 

Abonyi  Lajos  (családi  nevén  zsarolyáni  Márton  Ferenc),  1833. 
jan.  9-én  estvéli  5 órakor  született  Nógrád  vármegyében,  a kies 
Zagyva  völgyén  fekvő  Kisterenye  község  határában,  a Gyiirky- féle 
uradalom  kendergáti  majorjában,  hol  édesatyja,  Márton  Lajos,  Gyiirky 
Pálnak  volt  jószág-  s jogi  igazgatója.  Az  újszülöttet,  noha  a család 
erős  kálvinista  volt,  a terenyei  róm.  katholikus  plébános  keresztelte 
meg,  mivel  a községben  még  református  gyülekezet  nem  volt.  Édes- 
atyja ölömmel  jegyzi  fel  naplójában  fia  születésének  idejét  s e szók- 
kal végzi  be : „Neveljen  belőle  a jó  Isten  becsületes  embert"} 

Az  óhaj,  a boldog  apai  szív  óhaja,  nem  hangzott  el  mint  kiáltó 
szó  a pusztában,  hanem  valóra  vált,  mert  Abonyi  nem  csak  mint 
író  dísze  szépirodalmunknak  s abban  a nemzeti  szellemnek  igaz  és  hű 
harcosa,  hanem  mint  ember,  mint  jellem  is  valódi  ritkaság.  Életének 
minden  mozzanatában  maga  az  igazi  szerénység,  a felebaráti  szeretet, 
a megtestesült  jóság,  s becsületesség  valódi  mintaképe. 

Abonyi  Lajos  (családi  nevén  Márton  Ferenc ),  birtokos,  ne- 
mes család  sarja.  Az  ősrégi  zsarolyáni  és  mándi  Márton  család 
zsarolyáni  ágából  származott.  Elődei  századokon  át  harcban  és  béké- 
ben hű  fiai  voltak  a hazának;  magyarok  testestül,  lelkestül,  szoká- 
saikban, hajlamaikban,  erkölcseikben  egyaránt. 

1 Révai  Testvérek  kiadása. 

2 „Jan.  9-én  — 1883.  született  estvéli  5 órakor  Ferencz  fiunk,  megkeresz- 
teltetett  R.  K.  Egyházba  Lőrincz  József  Kis-terennei  plébános  által.  Keresztatyja 
Ambrózi  Lajos,  Száraz  József  urak,  keresztanyja  Csontos  Zsuzsánna,  Ngs.  Sz. 
Iványi  Anna.  Neveljen  belőle  a jó  Isten  becsületes  embert" , Édesatyja  feljegyzése 
naplójában.  A család  birtokában  Abonyban. 

A kisterenyei  róm.  kath.  egyház  anyakönyvében  Abonyi  Lajosról  a követ- 
kező bejegyzés  található  : Születési  év,  hó  és  nap : 1833.  január  10.  Szülött  neve : 
Franciscus,  Josephus.  Szülői : Nobilis  Ludovicus  Márton,  Nobilis  Theresia  Márton, 
Vallása:  Helv.  conf.  (Alk  Antal  plébános  úr  szíves  közlése.) 

Családja  Szatmár  vármegyei  eredetű,  hol  ősei  az  előnevet  adó 
Zsarolyán  helységnek  egy  részét  már  a XIV.  században  bírták  s a 
XV — XVI.  században  is,  mint  törzsökös  birtokosok  szerepelnek.  Azon- 
ban a XVIII.  század  folyamán,  II.  Rákóczi  Ferenc  szabadságharca 
alatt  a család  tagjait  már  szétszóródva  találjuk  többnyire  birtok  nél-  ** 
kül.1 2  A család  zsarolyáni  ága,  melyből  írónk  is  származik,  Nógrád , 
Heves , majd  később  Pest  megyébe  költözött,  míg  a mándi  ágnak 
egy  oldalága  a Dunántúlra  került,  hol  tagjai  közöl  kettő  kellő  iro-  ^ 
dalmi  munkásságával  tűnik  fel. 

Az  egyik  Márton  István,  a híres  pápai  professzor ; a másik 
Márton  József,  a szótáríró,  a bécsi  egyetemen  a magyar  nyelv  és 
irodalom  tanára  s a „Magyar  Kurír “ szerkesztője.  A harmadik  a 
famíliából,  aki  irodalmi  babérokat  szerez  s a szabadságharc  utáni  kor- 
nak egyik  legkedveltebb  elbeszélője,  egyik  legvonzóbb  egyénisége: 
Abonyi  Lajos  (zsarolyáni  Marton  Ferenc). 

A kis  Ferenc  első  gyermekéveit  a szabad  természet  ölén,  a 
mátravidéki  palócság  között  töltötte.  E nép  meséi,  dalai,  mondái  nagy 
hatással  voltak  a fejlődő  gyermek  élénk  képzeletére,  mélyen  bevésőd- 
tek leikébe  és  kitörölhetetlen  nyomokat  hagytak  benne. 

Szülei  1838-ban  Kis-Terenyéről  a pestmegyei  Cserhát  egyik 
falujába,  a kies  Gombára  költöztek,  hol  édesapja  már  előbb  is  Fáy 
András  birtokát  bérelte.  Gomba  lakói,  eltérőleg  a mátraaljai  palóc 
nyelvjárástól,  a tiszta  magyarság  jellemző  vonásait  tüntetik  fel  s az  > 
alig  öt  éves  gyermek  megismerkedik  a magyarság  ez  újabb  typusával  is. 

Gombai  tartózkodásuk  azonban  csak  egy  pár  évre  terjedt,  mert 
apja  1844-ben  Nagy-Abonyban  megveszi  özv.  Lendvay  Antalné 
nemesi  birtokát  és  ott  telepszik  meg  állandóan  s a tizenegy  éves 
gyermek  a tiszavidéki  magyarság  romlatlan  nyelvét  hallja. 

Érdekes  játéka  a sorsnak  és  későbbi  hatását  lehetetlen  tagad- 
nunk, hogy  írónk  már  gyermekkorában  a magyarság  három  különböző 
változatával  ismerkedhetett  meg : Kisterenyén,  Gombán  és  Nagy- 
Abonyban } A mátravidéki  első  benyomásokat  híven  megőrzi  és  sok-  > 
szór  visszatér  azokhoz ; hogy  is  ne  ? hiszen  a vén  Mátra  bércei  is, 
melyek  tiszta  időben  oly  szépen  odakéklenek  Abonyba,  mindig  em- 
lékeztetik szülőföldjére ; de  bércek,  völgyek  helyett  a puszta  lesz  az 
ő igazi  világa  s Petőfivel  mondja  el  magáról : 

1 Nagy  Iván:  „Családtörténeti  értesítő “ VII.  k.  348.  lap. 

2 Vargha  Gyula:  „Abonyi  Lajos  emlékezete*1 . — Budapesti  Szemle,  1900. 
350.  lap. 

„Őh,  szép  alföld  végtelen  rónája, 

Te  vagy  lelkem  legkedvesesebb  mulató  tanyája". 

„Itt  vagyok  hon:  itt  az  én  világom". 

A Mátra  regényes  vidéke,  Gomba  szelíd  halmai,  majd  Abony - 
bán  az  igazi  alföldi  vidék,  a végtelennek  tetsző  puszta,  a sárga  ka- 
lásszal hullámzó  róna,  a csalfa  délibáb,  a sejtelmesen  susogó  nádas, 
egy  szóval  az  alföldi  vidék  minden  szépsége,  korán  felébresztik  benne 
a természethez  való  azt  az  erős  ragaszkodást,  mely  szívében  élte 
fogytáig  kitörölhetetlenül  megmarad  és  szinte  természetimádássá  válik. 
A természet  nyitott  könyv  előtte;  költői  lelke  a legnagyobb  gyönyör- 
rel merül  el  benne  és  nem  szűnik  meg  szeretni  soha.  Házuk , mint 
legtöbbnyire  a régi  abonyi  kőzbirtokosok  házai,  a város  szélén  feküdt, 
az  öreg  szöllők  belső  oldalának  szomszédságában,  egy  vén  gyümöl- 
csös kertben,  háta  megett  kis  erdőcskével,  melyet  akácok  és  száza- 
dos vén  szilfák  környeztek.  Egyszerű,  hosszú,  zsindelyes  „alház*  volt, 
az  elején  a város  felé  néző  oszlopos  tornáccal.i 

Atyja  több  vármegye  táblabirája,  régi  szabású,  de  a korral  ha- 
ladni kívánó  magyar  nemes.  Művelt,  olvasott,  igen  szeretetre  méltó 
ember.  Derűs  kedélyű,  de  minden  kigomboltsága  mellett  is  óvatos. 

Anyja  Márton  Terézia  eszes  nő.1 2  Typusa  a merev  erkölcsű 
kálvinista  úriasszonynak.  Igazi,  régi  magyar  gazdaasszony,  ki  a maga 
kis-  birodalmában  erős  kézzel  kormányoz  s hivatásának  betöltésére  az 
otthonon  kívül  szélesebb  területet,  a házi  asszonyi  tiszten  kívül  más 
munkakört  nem  keres.3 

Ha  igaz,  amit  Schopenhauer  mond,  hogy  a gyermek  az  apától 
a jellemet,  az  anyjától  a kedélyi  jó  tulajdonokat  örökli : akkor  igaz 
az  is,  hogy  Abonyi  Lajosban  a legszerencsésebb  átöröklés  tapasz- 
talható. Apjától  öröklé  a magyaros  egyenes  lelkűséget;  anyjától  lel- 
kének eszményi  irányát,  minden  szépnek,  jónak,  nemesnek  szeretetét. 

A szülők  egyetlen  fiók  nevelésére  különös  gondot  fordítottak.  Az 
édesapa  fia  mellett,  noha  nyilvános  tanuló  volt,  folyton  nevelőket  is 
tartott.  Ezek  megválasztásában  — mint  írónk  vallja  — mindig  igen 
szerencsés  volt,  mert  nevelői  nemcsak  a tudományok  szeretetét,  ha- 
nem különösen  a magyar  irodalom  iránti  lelkesedést  is  felébresztették 
lelkében,  úgy,  hogy  nevelői  mindenikét  elsőrendű  tényezőknek  tekin- 

1 így  írja  le  ő maga  egy  cikkében,  mely  halála  után  jelent  meg:  „ Abony 
legkeservesebb  napja  a forradalom  alattu.  Abony  1901—10.  §z. 

2 Édesanyja  és  apja  unokatestvérek  voltak. 

8 Agai  Adolf  közlése, 

tette  azon  hajlam  felkeltésében,  mely  később  az  írói  pálya  felé  von- 
zotta. Az  elemi  ismereteket  még  a szülői  háznál  szerezte  meg.i  A 
gymnasiumi  tanulmányokra  nagyon  korán  beadják  a kecskeméti  híres 
ref.  kollégiumba,  úgy,  hogy  még  alig  tíz  éves,  mikor  már  a III.  latin 
osztályt  járja.  „Remek  egy  város  volt  ez  a Kecskemét  — írja  emlé- 
kezésében1 2 — szivemnek  még  most  is  oly  boldog  elteltségével  gon- 
dolok vissza  reá,  hogy  nem  is  tudom  másként  elképzelni,  minthogy 
itt  mindig  süt  a nap,  örökké  a verőfény  ragyogja  be“. 

Itt  csak  a négy  alsó  osztályt  végzi,  de  mint  idézett  soraiból  lát- 
juk, öreg  korában  is  mindig  boldogan  gondol  vissza  a kecskeméti 
évekre,  főképen  azon  körülménynél  fogva,  hogy  itt  ismerkedik  meg 
Jókaival , ki  Pápáról  1843-ban  Kecskemétre  ment  joghallgatónak, 
majd  Jókai  révén  Petőfivel  is. 

Jókaival  egy  szüreten  kerül  össze.  Ettől  fogva  Jókaiért  él-hal, 
még  a seniornál,  még  a város  első  gavallérjánál  is  különb  embernek 
tartja  ; mindent  megbámul,  amit  mond,  mindent  amit  csinál ; folyvást 
ott  kotnyeleskedik  a nagyok  között.  Jókai  egész  új  világot  teremt 
Kecskeméten  és  az  eszmélő,  bámuló  gyerek  mohón  szívja  magába 
ennek  a levegőjét. 

Ő is  szaval,  mint  Jókai , műkedvelőst  játszik,  mint  Jókai . Fel- 
csap direktornak  a gyermekek  között.  Nem  elégszenek  meg  egy  ma- 
gán udvarban  aratott  dicsőséggel.  Nyilvánosan  is  fel  akarnak  lépni. 
Kibérlik  egy  estére  a színházat.  Szinlapot  is  nyomatnak.  A kísérletnek 
azonban  szomorú  vége  lett,  mert  a főpróbáról  a senior  visszaparan- 
csolta őket  a klasszisba ; ott  azután  a kiterített  szinlap  szerint  előszó- 
lította a műkedvelő  ifjakat  és  sorba  náspágolta  őket.3 

Hanem  azért  a senior  pálcája  sem  ölte  ki  belőle  a műkedvelés 
szenvedélyét,  a színészet  iránti  szeretetet,  a miről  sok  példa  tehet 
tanúságot. 

Kecskeméten  rajzolni  is  tanul  Jókaitól .4  Igaz,  hogy  nem  vitte 
messzebb  a „füleknél,  orroknál * s nem  ment  el  egészen  az  „ola- 
jigu , de  ezek  az  órák  örökké  emlékezetesek  előtte,  mert  a rajzórák 

1 A családi  hagyomány  beszéli,  hogy  egész  észrevétlenül  tanult  meg  olvasni. 

2 Abonyi  Lajos : „ Mit  köszönhetek  én  Jókainak  ?“  — Fővárosi  lapok. 
1894—6.  sz. 

3 Abonyi  Lajos:  „Mit  köszönhetek  én  Jókainak ?u  — Fővárosi  Lapok. 
1894—6.  sz. 

4 A család  birtokában  Abonyban  megvan  írónknak  Jókai  által  olajban  fes- 
tett ifjúkori  arcképe,  melyet  másolatban  bemutatok.  Először  a „Vasárnapi  Újság" 
1909-iki  évfolyamában  közöltem. 


Franklin  Társulat 


flbonyi  Lajos  ifjúkori  arcképe. 

Jókai  Mór  festménye. 

Eredetije  a család  birtokában  Abonyban 

idején  látja  Jókaink 1 először  Petőfit , ki  mint  vándorszínész  vetődött 
akkoriban  Kecskemétre.  Itt  tréfálkozott  velük,  gyerekekkel  és  játszott 
Jókai  deák-ládáján  Máriást  „körömre".  A színészetért  lobogó  lánggal 
együtt  éled  lelkében  az  írói  hajlam  is.  13  éves  korában  népszínmű- 
vet ír  „Üsd,  vagy  a paraszt  legény*  címmel  s gyermekkori  pajtá- 
saival, Simon fy  Kálmánnal,  Ágai  Adolffal,  Molnár  Pállal  a 
nyári  szünidő  alatt  a nagy  vendéglő  termében  elő  is  adják.1 

A művészi  és  írói  hajlamok  íme  már  ébrednek  a kis  diák  lel- 
kében. Már  akkor  megnyilatkozik  szeretete  a magyar  népdal  iránt  is. 
Móhon  lesi  a nagyobb  diákok  ajkán  a különböző  vidékről  hozott  nó- 
tákat. Szinelőadást  Kecskeméten  látott  először.  Ettől  kezdve  rajongott 
a színészetért.  Színész  akart  lenni.  Szüleinek  nem  kis  gondot  okozott, 
hogy  a család  egyetlen  reményét  erről  lebeszéljék.2 

1845-ben  édes  atyja  a rhetorikára  és  poétikára  Pestre  viszi  az 
akkor  nagyhírű  lutheránus  főiskolába  és  írónk  annak  egyik  dicsekedése 
a 40-es  évek  derekán.  Tanulótársai  mind  csodálattal  néznek  a tömzsi 
fiúra,  ki  nemcsak  a legjobb  diák,  legjobb  szavaló,  hanem  írásbeli 
gyakorlataival  is  magasan  fölébe  emelkedik  valamennyi  társának.3  Itt 
az  iskolai  „Magyar  nyelv  művelő  társulat* -bán  mutatja  be  első 
kísérleteit.  Tanárai  felismerve  tehetségét,  szívesen  vezették  be  a kez- 
detleges kísérletekbe  és  ösztönt  adtak  neki,  hogy  ne  csak  hiúságnak, 
hanem  boldogságnak  is  érezze,  hogy  az  ifjak  említett  kis  társulatában 
zsenge  dolgozataival  többi  társával  versenyezzen. 

A fiatal  gyermek  már  ekkor  él-hal  az  irodalomért.  Az  akkori 
ifjú  jelesek  közöl  névleg  csakhamar  többet  megismer.  A szépiro- 
dalmi lapokban  móhón  — lesi-várja  műveiket ; bámulja,  rajong  értök, 
de  nemcsak  műveikért,  hanem  személyükért  is  s könnyebb  lelkének, 
ha  közelükbe  juthat. 

Ebben  az  évben  Jókai  is  Pestre  került  jurátusnak.  Midőn  meg- 
tudja, hogy  Pesten  van,  azonnal  felkeresi  és  költeményt  kér  tőle  sza- 
valásra. A költeményeket  nagy  vitézséggel  szavalja  az  iskolai  évzáró 
ünnepélyen  s tapsot  és  diadalt  arat. 

A közönség  előkelősége,  az  öreg  Fáy  András,  Döbrentey  Gábor 
magukhoz  szólítják,  megdicsérik ; Császár  Ferenc  emlékkönyvvel 


1 Vargha  Gyula:  „Abonyi  Lajos  emlékezete “.  — Budapesti  Szemle  1900. 
353.  lap. 

2 U.  0. 

3 Ágai  Adolf  közlése. 

ajándékozza  meg  ; Vakot  Imre  pedig  kinyomatja  nevét  az  újságba, 
hogy  nagyon  híres  kortes  vezér  lesz  majd  belőle. 

De  a legnagyobb  jutalom  még  ezután  éri.  Amint  Emich  könyv- 
kereskedésében  Vörösmarty  költeményeit  akarja  megvenni,  az  árából 
két  huszas  hiányzik  s a könyvkereskedő  nem  adja  a könyvet.  Egy- 
szerre Petőfi  betoppan,  megismeri : „Ni-ni  — hisz  ez  a Jókai  fic- 

kója" — megveregeti  vállát  s közben  szól  Emichnek : „Nem  látja 
Ön,  hogy  a szíve  fáj  azért  a könyvért  ennek  a gyereknek.  Csak  hitelezze 
neki  azt  a két  húszast.  Én  állok  jót  érte  — mondá  — hogy 
meghozza".1 

1847-ben,  mint  az  első  bölcseleti  osztály  hallgatója,  még  Pesten 
van.  1848-ban  már  ismét  Kecskeméten , a ref.  főiskolában  találjuk. 
Tanulótársaiból  Újhelyi  Károly  és  Nándor , Baksay  Sándor , 
Rozsnyai  Mátyás  lakásán  egész  kis  akadémiát  szervez.  Mindnyájan 
olvasni  szerető,  sőt  sokat  olvasott  fiúk  ; felolvasnak,  szavalnak,  bírál- 
nak, saját  próbálkozásaikkal  dicsekednek,  sőt  írott  lapocskát  is  szer- 
kesztenek. 

„Én  15  éves  voltam,  — írja  Baksay  Sándor 2 — a társaság 
doyenje  17.  Ártatlanságunk  legnagyobb  bizonyítéka  a krumpli-cukor. 
Míg  boldogabb  tanulótársaink  nevök  napját  vagy  estélyét  egész  birka 
és  egy  akó  borral  ünnepelték : mi  Fetencz.  Károly , Mátyás,  Sándor 
napján  10 — 10  garasért  krumpli-cukorral  áldoztunk  Isteneinknek,  pe- 
dig (engem  kivéve)  mindegyiktől  bőven  kitellett  volna  mind  a birge, 
mind  a bor.  Nándor  napjára  már  nem  került  a sor,  mert  akkor  már 
szétoszlattak  bennünket." 

A kis  tudós-társaságnak  tehát  rövid  volt  az  élete.  Az  1848-iki 
márciusi  napok  szétszórják  a tanulóifjúságot.  írónk  is  haza  került 
Abonyba. 

Ekkori  családi  állapotukat  egy  későbbi  visszaemlékezésében  ér- 
dekesen festi.  „Családunk  — írja  — négy  tagból  állott.  Atyám  egy 
élete  legszebb  korában  lévő  szép,  erőteljes,  jókedélyű  férfi.  Anyám  egy 
törődött,  beteges  nő,  ki  azonban  nagy  lelki  erővel  és  bátorsággal  birt 
s én  egy  hideglelős  ficzkó.  Negyedikünk  egy  borzos  lengyel  menekült 
volt,  ki  a kievi  fogságból  szökött  hazánkba  s engem  francia  nyelvre 
tanított,  s általánosan  csak  Monsieur- nek  neveztetett.  Belső  cselédi 
személyzetünk  egy  régi  bagós  huszár  kocsisból,  egy  palócz  tehenész- 

1 Abonyi  Lajos : „Mit  köszönhetek  én  Jókainak  ?“  Fővárosi  lapok 
1894—6.  sz. 

2 Baksay  Sándor  1902  márcz.  26-án  kelt,  hozzám  intézett  leveléből. 

bői,  egy  mindenes  legénykéből,  egy  öreg  süket  leány  szakácsnéból  s 
egy  felsővidéki  német  kis  leányból  állott,  kit  német  nyelvtani  gyakor- 
latom végett  hozattak.  *1 

A szabadságharc  az  alig  15  éves  ifjút  is  fegyverre  szólítja  s 
mint  mozgó  nemzetőr  vett  részt  a táborozásban.  A nemzetőrség  fel- 
oszlásakor hazatért  s részint  Abonyban , részint  Tisza-Siilyben  tar- 
tózkodott, hol  apjának  zálogos  birtoka  volt. 

A szabadságharc  lezajlása  után  a pesti  egyetem  jogi  karára 
iratkozott  be ; de  mielőtt  a jogot  egészen  elvégezte  volna,  hagymázba 
esett  s nagy  betegen  ment  haza.  Sokáig  élet-halál  között  lebegett  csak 
lassan  ment  felgyógyulása  is.  Pihenését  főleg  külföldi,  irodalmi  tanul- 
mányokkal fűszerezte.  Jó  vezetője  volt  ebben  a már  említett  lengyel 
menekült,  kivel  még  Kecskeméten  ismerkedett  meg,  hol  a nagy  mű- 
veltségű lengyel,  mint  nyelvmester  kereste  kenyerét. 

Abonyi  igen  megszerette  azt  az  eredeti  és  sok  tekintetben  kü- 
lönc embert,  s ki-ki  viszi  Abonyba.  Sőt  később  atyja  engedélyével 
állandóan  ott  is  marasztja.2  A rejtélyes  múltú  idegen,  ki  magát  fran- 
cia álnéven  Dubourgnsk  nevezte,  esztendőket  tölt  Abonyi  szüleinek 
vendégszerető  házánál  s alapos  nyelvtudásával,  széles  irodalmi  isme- 
retével nagy  hatást  gyakorolt  a fiatal  Abonyira , s barátjára  Agaira , 
kivel  nap-nap  után  együtt  töltötte  az  időt.  A család  sohasem  kutatta 
múltját,  hanem  kedves  vendégének  tekintette,  majd  barátjának  s ál- 
landóan „Monsiuer“- nek  hívta.  A gyermekek  „ Moszjő “ bácsinak,  a 
cselédek  Tek.  „ Moszjő  “ úrnak  nevezték.3 

A két  ifjú  áthatva  a tanulás  vágyától,  móhón  szívja  magába  a 
„Moszjő"  tanításait. 

Néhány  hónap  múlva  már  Bürger  apróbb  verseit  fordítgatják, 
szavalják  Beranger  dalait,  majd  olvassák  a francia  irodalom  szinét- 
javát.  Egy  év  múlva  már  az  olasz  írókért  is  rajonghatnak.  De  a két 
nyelven  kívül,  melyeket  tökéletesen  elsajátítanak,  együtt  gyakorolják 
magukat  az  angolban,  spanyolban  és  svédben. 

A „ Moszjő  sok  különösségei  közé  tartozott  a napimádás.  Ra- 
jongott a napért ; télen  keletre  nyíló  szobája  ablakában,  nyáron  a mé- 
hes megett,  a kert  magános  részében  arccal  kelet  felé  fordulva  kö- 


^bonyi  Lajos  : „Abony  legkeservesebb  napja  a forradalom  alattu.  — 
Abony  1901.— 10  sz. 

2 Vargha  Gyula  : „Abonyi  L.  emlékezete “.  — Budapesti  Szemle.  1900.  354 1. 
8 Porzó : „Márton  Ferencz**.  — Országos  Hirlap  1898.  127,  és  128.  sz. 

szöntötte  a napot,  markával  magára  merítette  sugárait,  megmosdott, 
megfürdött  bennök. 

A napimadáson  kívül  azonban  különösen  a francia  irodalomért 
rajongott  s ezt  hévvel  prédikálta  a két  fogékony  lelkű  ifjúnak,  kikben 
tanítása  termő  talajra  talált.  Mindent  francia  világításban  láttak.  Már 
Abony  is  „ Abogne “ volt  nekik.i 

Ha  nem  csalódunk,  a nMoszjő“  hatásának  tulajdoníthatjuk,  hogy 
Abonyí  is,  barátja  Ágai  is,  pályájuk  kezdetén  idegen  utakon  téve- 
lyegnek.  Abonyit  a francia  Paul  de  Kock  mulattatta  legjobban,  Soulie 
és  Souvestre  hatotta  meg  legerősebben. 

Mint  kezdő  író  e hatásuk  alatt  idegen  oltároknál  áldoz  először 
és  első  beszélyeinek,  majd  első  regényeinek  is  tárgyát  idegen  iroda- 
lom köréből  veszi  (Baude  grófnő , Észak  csillaga). 

A tanító  és  tanítvány  között  az  évek  során  benső  viszony  fejlő- 
dött ki  s mikor  a „Moszjő"  az  ötvenes  évek  végén  meghalt,  a há- 
lás tanítvány  a kegyelet  könnyeit  hullatta  azon  kis  fejfára,  mely  egy 
zaklatott  szívnek  s a bánat  alatt  elhomályosult  egykor  világlátott  el- 
mének hamvait  jelzé  az  abonyi  temetőben1 2. 

Abony i a jogot  1852-ben  szép  sikerrel  végzi  a pesti  egyetemen. 
Tanulmányai  befejeztével  még  egy  évet  tölt  a fővárosban. 

írói  hajlama  a szabadságharc  után  mind  erősebben  kezd  meg- 
nyilatkozni s mint  fiatal  pesti  jogász  lesz  íróvá.  Már  1850-ben  17 
éves  korában  a nyilvánosság  elé  lép.  Eleinte  csak  titkon  magában 
irogat. 

Hogy  egészen  az  írói  pályára  adja  magát,  azt  — mint  maga 
írja  egy  emlékezésében3  — nagyrészben  Jókai  hatásának  tulajdonít- 
hatjuk. 

Emlékezhetünk  rá,  hogy  Jókaiért  már  kis  diák  korában  meny- 
nyire rajong.  Ez  a rajongása  a pesti  egyetemi  évek  alatt  csak  foko- 
zódott. Addig  bálványozza,  addig  rajong  legkisebb  soráért,  addig  olvas- 
gatja s látja  örökké  maga  előtt,  mint  elbűvölő  szellemet,  hogy  „csor- 
dultig telt  a szivem  — mondja  — tudtam  is  róla,  nem  is,  mit  érzek, 
mit  akarok,  mit  csinálok,  írni  kezdettem. “ S nagyon  természetesen 
arról,  amiről  akkor  nem  volt  szabad,  irogat  apró  jeleneteket,  a sza- 
badságharcból.4 

1 Porzó  : Márton  Ferencz .“  — Országos  Hírlap  1898.  127.  szám. 

2 Ágai  Adolf : „Abonyi  Lajos “ Magyarország  és  a Nagyvilág  1873.  40.  sz. 

3 „ Mit  köszönhetek  én  Jókainak  ?“  Fővárosi  Lapok  — 1894.  6.  sz. 

4 Fővárosi  Lapok  1894.  6.  szám. 


Á fiatal'  írók  otthona  az  50-es  évek  legelején  a „Hölgyfutár* 
szerkesztősége  volt.  Az  irodalomban  a fiatal  Abonyit  Nagy  Ignác 
vezeté  be,  mint  annyi  sok  mást  az  50-es  évek  elején  feltűnt  fiatal 
írók  közöl.  A Nagy  Ignác  szerkesztette  „Hölgyfutár* -kan  1850-ben 
lép  először  a nyilvánosság  elé  a „A  Nílus  forrásai * cimű  fordított 
beszéllyel.  Valamely  angol  humoresk  után  dolgozta  át,  tanúságát  szol- 
gáltatva benne  nem  csupán  írói  tehetségének,  de  föld  és  természet- 
rajzi képzettségének  is.1 

írói  nevéül  „Abonyi  Lajos* - t választja.  A külföldi  regényírók 
példája  csábítja  erre  a fiatal  kezdő  írót,  nem  pedig  a családnak  ki- 
csinylése, melyhez  tartozott.  Az  „Abonyi*  nevet  Abony  városa  iránti 
szeretetből,  a Lajos  nevet  édes  atyja  (Márton  Lajos)  után  vette  föl. 

Jókai  révén  már  jóval  fellépése  előtt  több  kiváló  fiatal  írót 
megismer,  a gavallér  Degrét,  az  örök  jókedvű  Lankát  s a meleg 
szívű  Lisznyai  Kálmánt.  Ezek  később  is  dédelgetik  az  igénytelen, 
szerény  ifjút.  De  csakhamar  barátságot  sző  az  akkori  ifjú  nemzedék 
legjelesebbjeivel  is  : Berecz  Károllyal,  Beöthy  Laczival,  Kövérrel, 
Székely  Józseffel,  Balázs  Sándorral,  majd  Vadnay  Károllyal  is.2 
A nyilvános  térre  már  előbb  kilépett  ifjak  barátsága  által  bátorítva, 
Szilágyi  Sándor  által  buzdítva  folytatja  kísérleteit.  Miután  első 
eredeti  művét  „A  kormányzó  húga*  c.  beszélyt  a „Losonczi  al- 
bum* -mai,  melyben  meg  kellett  volna  jelennie,  a rendőrség  lefoglalta, 
ismét  az  óvatosabban  szerkesztett  „Hölgyfutár* -hoz  kopogtatott  be, 
noha  ennek  is  sokszor  meggyűlt  a baja  a gyűszűben  is  ágyút  gyanító 
hatósággal.3 

Itt  jelenik  meg  1851-ben  a „ Szenvedély  vértanúja “ c.  eredeti 
beszélye  és  ettől  kezdve  a lapnak  rendes  dolgozótársa  lesz  és  beszé- 
lyei  csakhamar  figyelmet  keltenek. 

1853-ban  írónk  búcsút  mond  Pestnek.  Abonyi  szívesen  időzött 
a fiatal  írók  körében,  de  igazán  otthon  mégis  csak  Abonyban  volt.4 
Pesten  léte  alatt  sokszor  visszasóvárog  a szép,  csendes  alföldi  ró- 
nákra. Nem  érzi  jól  magát  a nagy  város  korlátái  közé  szorítva.  A 
puszta  kell  neki  „a  szabadság  képe* , — hol  szeme  nem  tud  betelni  az 
égnek  végtelen  kékségével,  lelke  szinte  mámoros  lesz  a pacsirta  dalától  s 
magához  öleli  a természetet,  melytől  elszakítva  élni  a legnagyobb 

1 Agai  Adolf  közlése. 

2 Fővárosi  Lapok  1894—6.  sz. 

3 Magyarország  és  a Nagyvilág  1873—40.  sz, 

4 Vadnay  Károly  „Nemzet"  1898—122  sz* 


büntetés  volna  neki,  hiszen  : „ Itt  vagyok  hon  : itt  az  én  világom á, 
— mondja  ismét  Petőfivel. 

Szülei  Abonyban  gazdálkodtak.  Régi  jó  magyar  erkölcsök  kö- 
zött éltek.  Házukban  mindenkor  virágzott  a régi  erény,  szívesség  és 
vendégszeretet.  Egyetlen  fiokat  elhalmozták  szeretőtök  minden  jelével. 
Az  édes  apának  tetszett,  hogy  fia  irogat  s ebbeli  kedvét  elő  is  moz- 
dította. Maga  is  becsülte  a könyveket  s beszélt  is  fiának  az  alig  múlt 
időkből  sok  megírni  méltó  tárgyat.i 

A gondos,  számító  apa  azonban  azt  már  nem  szerette  volna, 
hogy  fia  csupán  író  legyen,  mert  a föld  sokkal  biztosabban  termi  a 
kenyeret.  Hazahívta  tehát  gazdálkodni  és  igy  1853-ban  elhagyja  a fő- 
várost. A jó  módnak  ölében,  megáldva  tehetséggel,  gond  nélkül  élhet 
írói  ábrándjainak.  Foglalkozik  gazdasággal  is,  bár  nagy  kedve  nincs 
hozzá. 

„Ne  váljék  tentává !“  (t.  i.  az  apai  örökség),  mondja  kötődve 
az  apja.  „ Jobb  mintha  borrá  változna  vagy  kártyává  a papiro- 
som* — válaszolá  írónk. 

„Hát  hiszen  no  !a  — - véli  az  apa.  „ Csak  azt  nem  szeretném 
ha  te  is  tarhonyát  találnál  elvetni,  meg  birkát  ragasztanál  az 
eke  elébe,  mint  a „ Mostgyiitt " báró.1 2 

Voltakép  Abonyi  fiatal  korában  sem  tartozott  szorosan  a pesti 
írói  körökhöz.  Attól  fogva,  hogy  1853-ban  egyetemi  tanulmányai  vég- 
zése után  a szülei  házba  visszatér,  rövid  megszakítással  Abonyban 
éli  le  életét,  de  mindig  fentartja  írói  összeköttetéseit.  Legény  korá- 
ban gyakran  meg-megfordult  a fővárosban. 

A kis  vidéki  városban  is  talál  rokon  törekvésű  fiatal  társakat ; 
Simonffy  Kálmán  ott  írogatta  legelső  magyar  dalait.  Ott  nevelkedett 
fel  egy  gyermekkori  játszótársa  és  haláláig  leghübb  barátja.  Agai 
Adolf  is,  kit  szülei  Bécsbe  küldtek  orvostan-hallgatónak,  de  nem  na- 
gyon lelkesedett  az  orvosi  tudományokért.  Csakhamar  ott  is  hagyta 
és  felcsapott  írónak.3 

Abonyit  gazdálkodni  hívja  haza  a gondos  apa.  írónk  világért 
sem  szegi  kedvét,  hanem  igyekszik  a gazdálkodás  minden  csinját- 
binját  elsajátítani,  de  lelke  az  irodalomé  marad  és  a benső,  igaz  hi» 
vatás  sokszor  csábítja  íróasztala  mellé. 


1 Vadnay  Károly : „Hét"  1891.  — 47.  sz. 

2 Vonatkozás  egy  német  urra,  ki  Hannov érából  került  le  Abonyba  és  ho- 
henheimi  könyvek  szerint  akart  gazdálkodni.  Porzó  : Országos  Hírlap  1898.  127.  sz. 

8 Vadnay  : „ Abonyi  Lajosról “ Hét  1891 — 47  szám. 


Amint  kikerül  a pesti  légkörből  és  olvasmányai  hatása  alól  fel- 
szabadul, a tiszta  magyar  alföldi  városban  kezdi  megismerni  a nép 
életét  és  költészetét.  Ezzel  megtalálja  önmagának  azt  a tért,  melyre 
tehetsége  igazán  hívta  volt. 

A távoli  és  különös  kalandozás  után,  amelyet  pályája  legelején 
tapasztaltunk  a „Szegény  Szűcs  Marcsa “ című  beszélyében,  melyet 
egy  régi  néprománc  alapján  írt,  végre  megállapodik  iránya,1  Petőfiből 
választott  jeligéje : „Itt  vagyok  honn,  itt  az  én  világom * világosan 
elárulja,  hogy  írónk  megtért  tévelygéseiből  s felismerve  önmagát,  mint- 
egy kijelöli  az  utat,  melyen  haladni  óhajt.  Megszereti  a még  romlatlan 
magyar  népet,  megérti  egyszerű,  mégis  mély  költészetét  és  a tisza- 
vidéki  magyarság  életének  lesz  hű  tolmácsolójává.  De  azért  nem  tépi 
szét  azokat  a kapcsokat  sem,  melyek  őt  származásánál  fogva  a kö- 
zépnemességhez fűzik. 

Elveit,  melyek  egész  irodalmi  működését  ettől  kezdve  irányoz- 
zák, egy  későbbi  regényében  „A  fejetlen  barát" -bán,  a mű  hősének 
ajkára  adva  találjuk  összefoglalva.  Talán  nem  lesz  felesleges,  ha  már 
itt  megismerjük. 

— - Kerekes  festő,  Pálfalvi  Antal  gróf  jóvoltából,  annak  pál- 
falvi  uradalmába  érkezik,  mely  a Mátra  hegység  legmélyében,  a pa- 
lócság  közepén  terül  el.  A fiatal  festőt  az  uradalom  ispánja,  Puskás 
úr  fogadja,  kivel  a vendég  már  az  első  vacsoránál  megismerteti  útjá- 
nak, időzésének  célját,  amelyek  közöl  az  egyik  az,  hogy  tele  akarja 
magát  szívni  költészettel,  vázlatokat  akar  gyűjteni  az  elragadó  regé- 
nyesség hírében  álló  Mátra  vidékén. 

Ez  elhatározást  Puskás  úr  is  helyeselte. 

— „Mert  tudja  Ön  — folytatá  a festő  a fiatalság  lobbanó  tüzé- 
vel  — én  egészen  új  és  sajátos  állást  szeretnék  képemmel  elfoglalni, 
nem  az  ecsetelésben,  a kifejezésben,  összeállításban  újat,  hanem  a 
genre- bán  ! Azt  ami  nálunk  még  nincs,  melyre,  bár  jó  késő,  de  még 
most  se  gondel  senki  “. 

„Ami  népéletünket,  sajátságainkat,  szokásainkat  eredeti  alakjaik- 
kal, azokat  a mosolygó  jeleneteket,  melyeket  a civilizáció  lassanként 
elnyel,  kiszorít,  szeretném  én  megörökíteni  sajátságos  eredetiségökben ; 
népmeséinket,  népregéinket  bűvös-bájos  tündéries  világokban,  népro- 
máncainkat megkapó  történetökben  eszményítve  visszaadni,  de  úgy, 
hogy  a kép  legkisebb  porcikájára,  nemcsak  az  alakokra,  azok  ruhájára, 


1 Megjelent  a Hölgyfutár  1857.  246.  számában, 

de  magára  a íégre,  a vidékre  már  reá  legyen  lehelve,  hogy  az  néni 
lehet  másé,  mint  a miénk  s akik  élnek,  még  századok  múlva  is  meg- 
érezzék  azokról  az  alakokról,  a tájról,  a légről,  a legkisebb  részletről, 
hogy  az  mind  ami  népünk  világa". 1 

Majd  igy  folytatja  : 

„És  tudja-e  Ön,  hogy  ily  képek  kiviteléhez  nem  elég  magában 
a művészet  technikai  ereje , ügyessége.  Tudja-e  Ön,  hogy  az  sem 
elég,  hogy  aki  festi  a képeket,  okvetlenül  magyar  legyen,  szükséges, 
hogy  ismerje  azt  a hazát,  azt  a tájt,  azt  az  életet,  a legkisebb 
sajátságig,  igyekezzék  magát  természetileg  bele  élni  abba  a világba, 
ne  csak  az  alakot  vegye  onnan,  hanem  az  érzést,  az  ihletséget,  a 
költészetet  ott  szívja  be  magának  a népnék  körében  és  világában, 
a honnan  az  eszményítendő  anyagot  kikapja". 

— „A  népiesség  okos  irányát,  költészetét  magától  a néptől 
kell  tanulnunk;  annak  szavaiból,  észjárásából,  kifejezéseiből, 
elbeszéléseiből,  legfőkép  pedig  kedélyes  szórakozásai,  időtöltései, 
játéka  és  dalaiból. a 

íme  így  beszél  Kerekes  festő  Puskás  úrhoz,  a P álfalvi  grófok 
pálfalvi  uradalmának  ispánjához.  De  ezek  az  elvek  tulajdonképen 
Abonyi  Lajoséi  is.  Ezek  vezérelték  írói  pályafutásában. 

Egész  életét  ezek  szolgálatában  tölti.  Minden  erejét  ezek  meg- 
valósítására szenteli  s valóban  irodalmunk  történetében  főképen  népies 
beszélyeivel  vív  ki  magának  előkelő  helyet.  Beszélyei  a nép  életét 
vonzó  és  kedves  képekben  mutatják  be  és  eredetiség  tekintetében  a 
magyar  népies  elbeszélő  költészet  legszebb  termékei  közé  tartoznak. 
Tehetsége  ezekben  nyilatkozik  meg  a maga  gazdagságában.2 

Abonyi  1857-től  fejt  ki  különösen  nagy  munkásságot.  Bár  több 
lapnak  rendes  dolgozó  társa,  önálló  kötetekkel  is  a nyilvánosság  elé 
lép.  1857-ben  kiadja  beszélyeit  két  kötetben  „Regék  a kandalló 
mellett “ és  „Regék  a pásztortűz  mellett ",  majd  1859-ben  második 
regényét  „Az  egyetem  pallosa “ címmel. 

Első  regényében  az  1855-ben  megjelent  „ Észak  csillagáu -bán 
még  idegen  földön  kalandozik.  Tárgyát  Svédország  legérdekesebb 
korszakából,  Krisztina  királyné  idejéből  meríti,  de  az  idegen  világot 
csupán  olvasmányai  alapján  rajzolni  — mert  azok  visszhangja  a re- 
gény — nem  tudja.  Még  hazai  tárgyú  történeti  beszélyében  (Az  ezüst - 


1 Abonyi  Lajos  : „A  fejetlen  barát*.  Regény  — 8, 1.  (Athenaeum  olvasétára.) 

2 Beöthy : Képes  Irodalomtörténet.  IL  504—506.  1. 

Őffá)  sem  Sikerül  neki  a régi  kort  kellőleg  visszaidézni.  Tanulmányra, 
megfigyelésre  van  szüksége  lelkének,  hogy  hűséggel  tükrözze  vissza 
azt  a világot,  melyben  alakjai  mozognak.1 

„Az  egyetem  palló  sá44 -bán  már  hazai  földre  vezet.  A régi 
Pest,  a régi  egyetemi  élet,  elevenedik  fel  előttünk  külső  képével  és 
eredeti  typusaival.  A regény  egyes  alakjainak  rajzában  és  a kor  fes- 
tésében már  nagyobb  tanulmányt,  sokkal  több  közvetlenséget  vehetünk 
észre.  A mese  szövésében  vannak  hiányai  s ez  később  is  jellemzi 
nagyobb  műveit,  de  a munka  egészben  véve  élvezetes  olvasmány  s 
már  Írónk  sok  jeles  tulajdonságát  tárja  fel  előttünk.2 

Az  50-es  evek  végén  Abonyi,  — mint  Agai  Adolf  írja  — 
„már  irodalmi  tekintély,  nagy  bajuszos , módos  úr“?  Nevét  or- 
szágszerte ismerik  és  legjobb  beszély  íróink  közé  sorozzák.  Alig  van 
szépirodalmi  lap  és  album,  amelyben  ez  időben  nevével  ne  találkoz- 
nának. Távol  a világ  zajától  csöndben,  munkában  tölti  napjait.  Élvezi 
a szabad  természetet  és  a lelkében  felgyűlt  benyomásokat  művészi 
formába  öntve,  munkái  egymást  érik. 

A híres  tanári  karral,  mely  a múlt  század  ötvenes  éveiben 
Nagykőrösön  összekerült  s e vidéki  várost  egyidőre  irodalmi  közép- 
ponttá tette,  Abonyi  Lajos  csakhamar  megismerkedett  s több  tagjával 
baráti  viszonyba  is  lépett.  Legbizalmasabb  barátság  Szász  Károly  hoz, 
a dunamelléki  ref.  egyházkerület  későbbi  püspökéhez  fűzte.  Ha 
átrándult  a közeli  Kőrösre,  legelőször  őt  kereste  föl. 

Itt  kezdődött  ismeretsége,  barátsága  irodalmunk  egyik  legnagyobb 
alakjával,  Arannyal  is  és  tartott  Arany  János  haláláig.  Nagykőrö- 
sön jártában  Aranyékat  nem  mulasztja  el  meglátogatni.  Az  összeköt- 
tetés azonban  akkor  sem  szakadt  meg  közöttünk,  mikor  Arany  1860- 
ban  barátai  unszolására  Pestre , az  irodalmi  élet  központjába  költözött, 
elfogadva  az  új  életre  kelt  Kisfaludy  Társaság  igazgatását.  Az  iro- 
dalmi és  nemzeti  élet  frissebb  levegője  megedzik  a nagy  költő  munka- 
kedvét, végzi  hivatalos  dolgait  s még  1860-ban  megindítja  a „Szép- 
irodalmi  Figyelő*4 -t,  melyet  1863-ban  a „Koszorú44 -vá  alakít  át. 
Eme  lapjainak  munkatársául,  mint  levelei  tanúsítják,  siet  megnyerni  a 


1 Vargha  Gyula : „ Abonyi  Gyula  emlékezete .w  Budapesií  Szemle  — 1900, 
356.  lap. 

2 Ü.  o. 

8 Porzó : Országos  Hírlap  — 1898.— 12l  szám* 


beszélyirás  terén  már  szép  névvel  dicsekedő  Abonyít  is,  ki  több  dol- 
gozatával emeli  is  e folyóiratok  színvonalát.1 

Itt  említjük  meg,  hogy  Abonyi  Lajos , mint  falusi  ember  s nagy 
kertész,  kertjének  terméseiből  is  többször  kedveskedett  a nagy  költő- 
nek. Agai  Adolfhoz  írott  egyik  leveléből  tudjuk,  hogy  egy  alkalom- 
mal kitűnő  dinnyéket  küldött  Aranynak , amit  Arany  tréfásan  e so- 
rokkal köszönt  meg : 

„Cikkeit  vettük, 

Jóízűen  ettük."2 

Ha  Pestre  felmegy,  tudva  hogy  Arany  a dohányzást  nagyon 
szereti,  rendesen  egy  kevés  szűz  dohányt  is  csempész  neki  s kedé- 
lyes elbeszéléseivel  sokszor  felderíti  a komoly  költőt.3 

1861-ben  írónk  egyidőre  távozik  Abonyból.  A rövid  alkotmányos 
élet  a fővárosba  szólítja.  Pestvármegye  a szép  tollú  fiatal  írót  aljegy- 
zővé választotta.  0 szerkesztette  Dnncomb  S.  Tamás  angol  parla- 
menti taghoz  a megye  hálafeliratát,  ki  hazánk  érdekében  felszólalt 
az  angol  parlamentben.4  A beköszöntő  alkotmányosság  azonban  ha- 
sonló volt  a tiszavirág  életéhez,  hamar  véget  ért.  A megyei  tisztikar 
helyet  enged  a régi  rend  embereinek.  írónk  is  visszavonul  Abonyba 
és  folytatja  a gazdálkodást  apja  oldalán. 

A gondos  apa  és  a gyöngéd  édes  anya  elhalmozzák  fiokat  a 
szeretet  minden  jelével  és  örömmel  látják,  hogy  egyetlen  fiók  az  iro- 
dalom mezején  szerényen,  de  mindig  növekvő  sikerrel  tör  előre.  1864- 
ben  a Kisfaludy  Társaság  kiadja  négy  kötetes  regényét  „A  mi  nó- 
táink** -at.5  Elismerése  írói  tehetségének  csak  fokozza  buzgalmát. 

Azonban  a szülék  boldogsága  még  nem  teljes,  mert  már  fiók 
belépett  a férfikorba,  de  még  nem  találta  meg  azt,  ki  megjelenésével 
örömet  és  vidámságot  vitt  volna  az  abonyi  kúria  tágas  szobáiba.  So- 
káig kereste,  de  végre  is  megtalálta. 


1 Aranynak  Abonyihoz  intézett  levelei  megjelentek  a Szilady  Áron  által 
szerkesztett  „Irodalomtörténeti  Közlemények"  1904.  évfolyamában  s összefoglalva 
az  „Abony“-ban  (1904).  Közölték:  Dr.  Esztegár  László  és  Győré  János. 

2 Abonyinak  Ágaihoz  1881.  szept.  16-án  irt  leveléből. 

8 Benkó  Imre : Nagy-Körösi  Hírlapok  1898.  21.  szám. 

4 Dr.  Márton  Lajos  közlése. 

5 A regény  jnegbírálására  felkért  tagok  közöl  Arany , Greguss  Á.  és  Tóth 
K szavaztak  igenlőleg. 

II. 

„Boldog,  ha  egy  könnyet  letörölhet:, 
ha  mosolyt  fakaszthat;  boldog,  ha 
két  embert  kibékülni  lát,  ha  egymás, 
Isten  és  hazaszeretetre  buzdíthat". 

(Gulner  Gyula.) 

Életének  kiemelkedő  mozzanata,  hogy  1864-ben  megházasodik. 
A tasnádi  Szütsök  régi  nemzetségéből  nőül  veszi  Szüts  Ábrahám 
földbirtokos  Klára  leányát  Gombáról  hol  mindig  pártolták  az  iro- 
dalmat és  ápolták  a jó  magyar  erkölcsöket. 

A Cserhát,  hol  Gomba  is  fekszik,  valóságos  irodalmi  és  mű- 
vészeti középpont  volt  ebben  az  időben.  Az  úri  házak  vetélkedtek  ab- 
ban, hogyan  legyenek  vendégszeretőbbek  ; hogyan  mutassák  ki,  hogy 
az  önkényuralom  szomorú  éveiben  mennyire  becsülik  a magyar  írót. 
Egybe  forrott  ekkor  a társadalom  ; költő,  író,  művész  és  úr  pajtások 
volta  és  újultak  reményeik,  hogy  „Megvirrad  még  valaha \ Abonyi 
Lajos  sokszor  befordult  a nemesi  kúriák  hívogató  kapuján  és  az  úri- 
házaknak mindig  szívesen  látott  vendége  volt.  Annyival  inkább  több- 
ször benézett  Gombára,  mert  édesanyja  testvére  — Márton  István 

a gombai  ref.  gyülekezetnek  volt  lelkésze. 

Szüts  Klárika  egyike  Pestvármegye  legszebb  leányainak  a 
60-as  évek  derekán.  Maga  a megtestesült  báj  és  kellem.  Csak  tün- 
dér szép  Klárikának  hívta  a vidék  fiatalsága.  Róla  mondták,  hogy 
mikor  táncol,  a lába  nem  is  éri  a földet  és  úgy  forog,  hajlik  táncosa 
karján,  mintha  rózsabimbóból  kilebbent  virágtündér  volna.1 

írónk  házasságának  azonban  érdekes  története  van.  — „Édes- 
atyj*a  Jurátus  kora  óta’  ió  barátságban  élt  Szüts  Ábrahám  gombai 
földbirtokossal.  Szűts  Ábrahámnak  három  leánya  volt,  egy  még  csak 
gyermek,  kettő  már  fölserdült  hajadon.  A két  apa  boldog  megegye- 
zéssel szánta  a másodikat  Abonyi  Lajosnak.  De  a fiatalok  nem  igen 
vonzódtak  egymáshoz,  s a szülék  el-elárult  terve  tartózkodóvá  tette  a 
komoly  ifjút.  Évekre  elmaradt  a gombai  háztól,  melynek  vendégei 
közt  azelőtt  elég  sűrűn  megfordult.  A végzet  utjai  azonban  kiszámít- 
hatatlanok. Híresek  voltak  akkortájban  a dabasi  bálok.  Összegyűlt  ott 
a helybeli  és  környékbeli  nagyszámú  úri  családon  kivűl  a Cserhát- 
nak es  a Tdpió  mellékének  úri  népe  is.  Abonyi  Lajos  elment  egy 
ilyen  dabasi  bálba  s a sok  szép  leány  közt  meglepetve  pillantotta 


3 „Az  öreg  tekintetes  úr".  (Név  nélkül).  Reggeli  Újság  1898.  98.  számi 


meg  a legszebbet,  Szüts  Abrahám  legkisebb  leányát,  kit  gyermek- 
leány  korában  észre  sem  vett  s a ki  most  mint  viruló  szűz  állott 
előtte.  A megújított  ismeretségből  szerelem  lett,  a szerelemből  házas- 
ság s a költő  most  már  férfikorának  delén  31  éves  korában  oltárhoz 
vezette  Szüts  Klárát,  kiben  nemcsak  szerető,  hű  hitvest  nyert,  ha- 
nem magas  műveltségű,  rokonérzelmű  lelket  is.1 

Házaséletét  a lehető  legboldogabbnak  mondhatjuk,  mert  a két 
rokon  szív  34  éven  keresztül  mindig  egyenlő  buzgósággal  ápolta  az 
igaz  szerelem  hervadhatatlan  virágát.  Boldogságuk  azonban  csak  ak- 
kor vált  igazán  teljessé,  mikor  házasságuk  12-ik  évében  fiók  született, 
kit  írónk  elhunyt  édes  atyja  nevére  Lajosnak  kereszteltetek2 

Mondjunk  azonban  búcsút  egyidőre  az  írónak.  Vessünk  egy  pil- 
lantást Abonyi  Lajosra , mint  emberre,  családapára  s gazdára.  Jelle- 
mének alapvonásait  nehány  szóba  összefoglalhatjuk,  „ Érzékeny , gyön- 
géd lélek,  kinek  egész  lénye  a megtestesült  béke  és  szeretet .“3 

Beszédjéből,  szeméből,  kézszoritásából  a szeretet  melege  sugár- 
zott ki  azokra,  akikkel  érintkezett ; határos  a varázslattal,  melyet  csak 
olyan  ember  gyakorolhat  másokra,  akinek  lelkét  nemes  eszmék,  szí- 
vét nemes  érzelmek  hevítik,  és  ezeknek  harmóniája  megtestesíti  előt- 
tünk, a valódi,  az  igazi  embert.  n Boldog , ha  egy  könnyet  letörölhet , 
ha  mosolyt  fakaszthat,  ha  két  embert  kibékülni  lát,  ha  egymás, 
Isten  és  hazaszeretetre  buzdíthat  “4 

Szeretetének  melegét  természetesen  legközvetlenebbül  családja 
és  rokonai  érezték.  Márton  Ferenc , nevezzük  írónkat  most  családi 
nevén,  nemcsak  a legjobb  férj  és  apa  volt,  ki  a magyar  női  erények- 
ben gazdag  hitvesét,  majd  egyetlen  fiát,  gyöngéd  lelkének  minden  ki- 
gondolható jelével  elárasztotta,  hanem  kiváló  jó  fiú  is.  Édes  apja  iránt 
még  meglett  férfi  korában  is  szokatlan  tiszteletet,  15  éven  keresztül 
ágyban  fekvő  édes  anyja  iránt,  hogy  könnyebbé  tegye  a hosszú  be- 
tegsége terhét,  megható  gyöngédséget  tanúsított.5 

A rokoni  összeköttetéseket  buzgón  ápolta.  Kegyelettel  gondolt 
az  ősök  porló  hamvaira  is.  „A  léleknek  milyen  érzékenysége,  gyöngéd 
finomsága  kell  hozzá  — írja  róla  Vargha  Gyula  — hogy  az  unoka 

1 Vargha  Gyula:  „Abonyi  Lajos  emlékezete — Budapesti  Szemle  1900. 
362.  lap. 

2 Dr.  Márton  Lajos  nemzeti  múzeumi  őr. 

s Gulner  Gyula : „ Emlékezés  Marton  Ferencre.u  Abony  111.  évfolyam  15.  sz. 

4 Gulner  Gyula  : „Emlékezés  Márton  Ferencreu  Abony  III.  évfolyam.  15.  sz. 

6 Vargha  Gyula  : „Abonyi  Lajos  emlékezete .“  Budapesti  Szemle  1900.  363. 1. 

még  őszbecsavarodott  fejjel  sem  mulasztja  el  egy-egy  igaz  könnyel 
áldozni  a réges-rég  porladó  nagyapának,  ki  őt,  mint  gyermeket  térdén 
ringatta,  “i 

Páratlan  jó  szíve  mindig  kész  volt  áldozni.  Ki  bizalommal  for- 
dult hozzá,  nemcsak  jó  tanácsra,  hanem  ha  kellett,  anyagi  segítségre 
is  talált  nála. 

Háza  az  év  minden  napján  nyitva  volt  ismerősei  barátai  szá- 
mára. A helybeli  és  vidéki  jó  barátok,  pesti  művészek,  írótársai  sok- 
szor megfordultak  nála,  úgy,  hogy  alig  volt  az  évnek  egy-két  napja 
vendég  nélkül.  Lovai  szinte  kidőltek  a vendéghordásban.  A kis  vidéki 
város  közönségének  osztatlan  szeretete  a névnapok  alkalmával  nyil- 
vánult legszebben,  Klára  és  Ferenc  napján  a tágas  úriház,  alig 
győzte  befogadni  az  üdvözlőket.1 2 

jószívűsége  és  költői  kedvtelései  nem  mutatják  szigorú  gazdá- 
nak. „Bizony  — írja  Agaihoz  — az  én  szemem  nem  hizlalja  az 
ökröt.  Azt  hiszem,  rossz  gazda  vagyok." 3 Cselédeinek  a hibát,  ha 
mentséget  lát  szívesen  feledi.  De  a feddésben  is  csupa  szelídség,  ha 
az  összeütközés  kikerülhetetlen.  Jellemző  a következő  eset. 

Történt  egyszer,  hygy  a Laczi  kocsisnak  kiadott  abrak  nagyon 
kezdett  fogyni  és  ez  természetesen  a lovak  sínylették  meg.  Elébe  áll 
a gazda  és  így  korholja : — „Látod  Laczi,  te  jó  ember  vagy,  kegyes 
is  vagy,  a templomba  is  eljársz.  De  kocsisnak  nem  termettéi,  mert, 
hol  láttál  te  jóravaló  kocsist,  akinek  a kezén  úgy  elványad  a jószág, 
mint  ez  a két  ló  ?“ 

Az  intés  jobban  fogott,  mintha  megfenyítette  volna  és  a lovak 
csakhamar  megjavultak.4 

A tanyára,  szöllőbe  leginkább  akkor  szeretett  menni,  mikor  ott 
sok  fiatal  munkás  leány,  legény  dolgozott  s ilyenkor  bizony  nem  a 
munka  jóságára  ügyelt,  hanem  elmerengett  azokon  a bús  melódiákon, 
melyekben  a természet  egyszerű  fiainak  mély  érzése  oly  igaz  hangon 
szólalt  meg.  Talán  a sok  nótázás  miatt  a munka  lassabban  haladt 
és  gazdatársai  mosolyogtak  költői  kedvtelésén,  de  a Kisfaludy  Tár- 
saság népköltési  gyűjteményei  annál  többet  köszönhettek  neki,  mert 
ritka,  finom  érzékkel  ismerte  fel  az  egyszerűségöknél  fogva  fel  sem 
tűnő  gyöngyszemeket.  Páldául  : 

1 Budapesti  Szemle  — 1900.  363.  1. 

2 Benkó  Imre:  „ Márton  Ferencz “.  Nagy-Körösi  Hírlapok.  1898—21.  sz, 

3 Ágai  Adolf  közlése. 

4 Porzó : Országos  Hírlap  1848—127. 

„Siroki  erdőben 
Nyílik  a gyöngyvirág, 

Gyere  ki  galambom, 

Itt  vagyon  a világ",  stb. 

vagy  : 

„Nagy-Abonyban “ csak  két  torony  látszik, 

De  Majlandban  harminckettő  látszik, 

Inkább  nézném  az  abonyi  kettőt, 

Mint  Majlandban  ezt  a harminckettőt.1 

Azonban  nemcsak  a szöveget  gyűjtötte,  hanem  a dallamokat  is, 
noha  ő maga  dalolni  nem  tudott.  Ha  a munkáslányok  nótái  közöl 
valamelyik  megtetszett  neki,  akkor  munka  után  a legszebb  hanguakat 
behívatta,  megvacsoráltatta,  aztán  a konyhán  daloltatta,  mintha  csak 
neki  dalolnának.  A lányok  persze  nem  tudták,  hogy  a szomszéd  ebéd- 
lőben hallgatja  őket  a , Tekintetes  asszony \ ki  csakhamar  megta- 
nulta a sohasem  hallott  nótákat.  Ekkor  elbocsátották  a lányokat  s 
hogy  a legkisebb  bajuk  se  essék,  az  öreg  Antal  kocsis  kisérte  őket 
haza  s mentette  ki  a család  előtt.2 3 

Megragad,  mint  látjuk,  minden  alkalmat,  hol  a népet  megfi- 
gyelheti s szellemének  termékeiben  gyönyörködhetik.  Estefelé  kertjébe 
ül  ki  s onnan  hallgatja  az  utcáról  felhangzó  dalokat.  A magyar  nóta 
szenvedélyes  rajongó  szeretete  ,,a  gyermekkortól  a sírig  kiseri 
Abonyi  Lajost  „Boldog  ha  hallja,  jól  esik,  ha  dicsérheti.3  Regényei- 
ben, beszélyeiben  számtalanszor  rátér  és  egy-egy  sora  addig  vissz- 
hangzik lelkében,  míg  végre  cselekvényt  is  fűz  hozzá. 

III. 

„Én  a népnek  közvetlen  látott  életéből, 
a nép  dalaiból,  meséiből,  hagyományai- 
ból merítem  anyagomat,  lelkesülésemet". 

Abonyi  Lajos. 

De  vegyük  fel  az  elejtett  fonalat  s vázoljuk  tovább  írónk  pályá- 
ját. Mikor  haza  röpítette  négy  tüzes  paripán  a szép,  fiatal  asszonyt, 
kinek  érkezését  oly  nehezen  várták  az  abonyi  kúrián,  íróasztalán  a 
téntatartó  bizony  kiszáradt.  Azonban  belátja  csakhamar,  hogy  a fiatal  i 
hitves  mellett  is  megfér  a Múzsa  és  újra  kezébe  veszi  a rövid  ideig 
pihentetett  tollat.4 

1 Arany -Gyulai : Magyar  népköltési  gyűjtemény  1.  kötet.  195.  és  579,  1. 

2 Bácsi : „Abony"  1898.  3.  sz. 

3 Vargha  Gyula : „Abonyi  Lajos  emlékezete ".  Budapesti  Szemle.  1900. 352. 1. 

4 Vadnay  Károly:  Nemzet.  — 1898.  122.  sz. 

1865-ben  már  ismét  regénnyel  lép  az  olvasó  közönség  elé. 
Közrebocsátja  „ Kenyér  és  becsület **  című  regényét,  mely  tárgyát  a 
szabadságharc  után  következő  gyászos  évekből,  a BachAixxszsxdk  kor- 
szakából veszi.  „A  becsülettől  soha  el  ne  térj , sem  indulatból , 
sem  pedig  díjért" : ez  a regény  alapeszméje.  Abonyi  e munkájával 
ugyanazt  a célt  kívánta  szolgálni,  mint  a vigaszukat,  nemzeti  bána- 
tukat allegóriákba  rejtő  költők  versei.  Hű  képét  rajzolja  a kornak  s a 
csüggedőket  a jobb  jövő  reményével  biztatja. 

1867-ben,  mikor  az  új  alkotmányos  élet  hajnala  kezd  derengeni 
és  a Kisfaludy  Társaság , mint  poraiból  megelevenedett  phoenix 
friss  reményekkel  kezdi  meg  munkálkodását,  tagjai  sorába  iktatja 
Abonyi  Lajost  is.  Gazdag  írói  munkásságának  volt  e kitüntetés  fé- 
nyes jutalma.  Székfoglalóját  1869.  április  29-én  tartotta  „Egy  név, 
mely  tart  mától  holnapig " című  beszélyével.i 

A 70-es  évek  elején  irodalmi  működésében  változás  történik, 
írónk  a népszínmű  írással  próbálkozik  meg.  Már  beszélyeinek  alapját, 
meséjét  is  a nép  életéből,  költészetéből  vette,  de  talán  azért  sohasem 
gondolt  volna  arra  a népies  beszélyek  írója,  hogy  népszínművet  is  ír- 
jon, ha  egyik  ifjúkori  barátjának,  Teleky  Miklósnak  neje,  Munkácsy 
Flóra  nem  biztatja  és  különösen  arra  nem  figyelmezteti,  hogy  a 
megírandó  népszínmű  tárgyául  „A  betyár  kendője “ című  beszédé- 
nek meséjét  használja  fel.2  A mese,  melynek  alapja  egy  régi  népro- 
mánc, készen  volt,  csak  színpadra  kellett  alkalmazni.  Abonyi  nép- 
drámát formált  belőle  és  benyújtotta  a Nemzeti  Színházhoz  a 70-es 
évek  elején.  A színház  drámabiráló  bizottsága  Szigligeti  azon  vé- 
leménye alapján,  hogy  az  — na  való  élet  alakok,  hús  és  vér “ — 
egyhangúlag  elfogadta. 

Azonban  az  akkori  intendáns,  Orcy  báró,  kijelentette,  hogy  az 
a darab,  míg  ő intendáns  marad,  soha  színre  nem  kerül,  mert  a 
benne  előforduló  csárdái  jelenetet  nagyon  kekk-nék  találta  s igy  csak 
Szigligeti  igazgatósága  alatt  1873.  szept.  24-én  adták  elő  és  írónk 
a legszebb  sikert  aratja  első  népszínművével. 

A híres  csárda-jelenet,  melynél  hatásosabb  alig  van  népszín- 
műveinkben. a hol  Zsófi  szilaj  tűzzel  táncol  és  énekel  a mámoros 
Bandi  körül,  elragadta  a színház  közönségét. 

Abonyi  Lajos  teljesen  eredeti  életet  visz  darabjában  a szín- 
padra. Ez  az  eredetisége  már  magábán  is  érdeme.  „ A betyár  ken- 


1 Kisfaludy  Társaság  évlapjai,  — Új  folyam.  IV.  kötet, 
8 Vasárnapi  Újság  1896.  147.  lap, 

dőjén- nek  főbb  szereplői  a népből  vannak  véve,  de  igazi  népéletet  a 
csárdái  jelenetet  kivéve  nem  látunk,  azért  inkább  polgári  drámának, 
mint  népszínműnek  nevezhetjük.  Dramaturgiai  szempontból  tehetünk 
kifogást  a mű  ellen,  de  vannak  oly  részletei,  melyekről  a szigorú  kri- 
tika is  elismeréssel  szólhat.  Valódi  drámai  élet  lüktet  benne  s több 
helyen  erős  drámai  nyelv  szólal  meg.  A komoly  drámai  jeleneteket 
jólesőleg  tarkítják  a közbeszőtt  életképi  jelenetek  a kisvárosi  életből, 
melyek  nem  viszik  ugyan  előbbre  a cselekvényt,  de  a bemutatott  ere- 
deti alakok  folyton  ébren  tartják  figyelmünket.  A nagyasszony  ónodi 
Kulcsárné ; Csépü,  a szabó  ; Kajszin  a borbély ; Ferencz,  az  egy- 
űgyű  agglegény,  kinek  legnagyobb  baja,  hogy  ritkán  küldik  a pincé- 
cébe  ; Andó  ügyvéd,  a nagyasszony  tollforgató  embere,  mind  hűen 
vannak  jellemezve. 

A darab  építésén  meglátszik,  hogy  novellából  készült.  Az  ese- 
ményekben gazdag  mesét  néhol  vontatottá  teszik  a hosszas  magán- 
és  párbeszédek. 

írónk,  amint  egyszer  megízlelte  a színpadi  dicsőség  varázsitalát, 
máskor  is  szomjuhozott  utána  és  küzd  a pályadíj  aranyaiért,  nem 
azért,  mert  drága  ércből  vannak  verve,  hanem  mert  dicsőséget  sze- 
reznek. Pályázott  a „ Nemzeti  Színház “ népszínműi  versenyén 
„ Panna  asszony  leányáéval  s egy  szavazaton  múlt,  hogy  az  ara- 
nyos koszorút  el  nem  nyerte.  A két  színész  biráló  az  ő művét  tar- 
totta a pályadíjra  méltónak,  míg  a három  író  a „ Falu  rosszáu- nak 
juttatta.  S mikor  a „ Falu  rossza “ színre  került,  a pályadíjtól  elesett 
versenytárs  is  örömmel  ünnepelte  a friss  költői  erőt.1 

A „ Panna  asszony  leánya “,  noha  számos  alakja  megkapó 
hűséggel  van  élénk  állítva,  nem  ért  el  olyan  zajos  sikert,  mint  „A 
betyár  kendője “,  de  a közönség  elég  melegen  fogadta.  Abonyi  nép- 
színművei magyar  lelket  visznek  a színpadra.  Az  ő darabjai  távol  a 
színpadtól,  falusi  magányban,  a nép  közvetlen  megfigyeléséből,  igazi 
poétái  lélek  felfogásából  keletkeztek  és  a szerző  romantikus  hajlama- 
ihoz képest  alakultak  többé,  kevésbbé  színpadra  való,  de  mindvégig 
eredeti  történetekké. 

Színműveinek  színre  hozatalát  élete  legzajosabb,  legizgalmasabb 
napjainak  tekinthetjük.  Leginkább  ezek  ragadták  ki  nyugalmas  falusi 
otthonából. 

1876-ban  a Petőfi-Tdr saság  is  tagjai  sorába  iktatja  Abonyi 


1 Vadnay  Károly  : „Hét"  1891.  47.  szám. 

Lajost  s írói  érdeme  elismeréséül  újabb  népies  beszélyeit  „Itt  a szép 
alföldön**  című  kötetben  közrebocsátja. 

Munkakedve  folyton  nő.  Szorgalmát  — mert  hiszen  a szépiro- 
dalom művelése  mellett  gazdálkodik  is  — csak  termékenysége  múlja 
fölül.  Gyors  egymásután  jelennek  meg  beszélyei,  regényei,  melyek 
mind  öregbítik  írói  sikerét. 

„ A fonó  krónikája **  c.  beszély  kötetében  összegyűjtve  kiadja 
azon  népies  elbeszéléseit,  melyek  szétszórva  az  50-es  években  meg- 
jelentek. Ezt  követi  külön  kötetben  egy  hosszabb  elbeszélés  „Az  öz- 
vegy tehénkéje **  címmel.  Nagyon  egyszerű  história  ez  arról,  hogyan 
vették  el  a szegény  özvegyasszony  Tárkonyné  tehénkéjét  s az  enge- 
delmes állat,  mint  került  vissza  tulajdonosához.  De  mennyi  érdekes 
mozzanatot  sző  írónk  az  elbeszélés  kezdete  és  vége  közé  ! A falusi 
élet  hány  jellemzetes  alakja  fordul  meg  előttünk  s mily  nemes  nyil- 
vánulásait  mutatja  be  a nép  érzületének  és  gondolkodásmódjának ! 

Meleg  érdeklődéssel  kisérjük,  hogy  Göndör  Jancsi  hogyan 
szeret  Veronikába , az  özvegy  lányába ; a világháborító  vén  Fűzfa 
hogyan  teszi  csúffá  a szép  Pörzse  asszonyt,  ki  elvette  Veronikdék 
tehenét  s el  akarta  csalogatni  a lánytól  Göndör  Jancsit  Szinte 
halljuk,  amint  Pörzse  asszony  az  urával  porol,  Jancsi  szeretőjével 
suttog  s a vén  Fűzfa  lármázva  keresi  az  öreg  Tárkonyné  igazságát, 
szidva  papot,  törvénybírót  s magát  a jó  Istent  is,  kik  annyi  szörnyű 
dolgot  engednek  megtörténni.  Elkeseredésében  italnak  adja  magát,  de 
megtér  és  istenfélő  emberré  lesz,  midőn  látja,  hogy  jó  emberek  mégis 
vannak  a világon. 

„ Magduska  öröksége **  című  regényében  egy  néprománc  alap- 
ján a szegény  Pákay  Magdus  szomorú  esetét  beszéli  el  mesterké- 
letlen egyszerűséggel.  Szereplő  alakja  csak  négy  van  ennek  a regény- 
nek, melyek  közöl  Szilágyi  István  nem  is  igen  sikerült  és  a munka 
egészében  mégis  annyi  báj  rejlik,  Pákay  Magdus  története  oly  mé- 
lyen, tartósan  érint,  hogy  okát  alig  tudjuk  megmagyarázni. 

E műve  legfőbb  varázsa  nyelvében  van.  A jól  ismert,  de  érdekes 
mese  Abonyi  előadásában  drámai  elevenséget,  fordulatosságot  nyer. 
A regény  legszebben  megírt  részei  közé  tartozik  az  a néhány  fejezet, 
melyekben  Magduska  gyermekkori  emlékei  nyomán  családja  pusztu- 
lását mondja  el. 

Ha  visszatekintünk  Abonyi  Lajos  pályájára,  kétségtelen,  hogy 
költészete  népies  elbeszéléseiben  éri  el  tetőpontját.  Azt  mondhatnék, 
hogy  munkái  külön  irodalmi  iskolát  képeznek,  mert  eltekintve  az  első 

kísérletektől,  neki  nem  voltak  külföldi  mintái : ő az  életet  rajzolta  le. 
„írói  pályámon  — írja  — a népéletből  vett  elbeszéléseimben, 
népszínműveimben  tárgyamul  mindig  a nép  közt  valóban  meg- 
történt eseményeket,  történetkéket  választom  s az  idealizált 
mesét,  alakot  ezekhez  idomítom Z'1 

Munkáiban  a népélet  és  a népköltészet  kettős  hatására  ismerünk. 
A nép  életét  nem  csak  jelenében  figyeli  meg,  hanem  dalainak,  ro- 
máncainak is  megnyitja  szívét.  Különösen  kedveli  a néprománcokat. 
„A  betyár  kendője ",  „Egy  népdal  regéje ",  „Magduska  örök > 
sége“,  „A  siroki  románc(<  stb.  mind  a nép  ajkán  élő  románcok 
után  készültek. 

A tiszavidéki  magyar  nép  életét  alig  ismerte  valaki  jobban,  mint 
ő ; a nép  iránt  senkisem  érzett  igazabb,  bensőbb  érdeklődést,  mint  ő. 
Rajongásig  szerette,  együtt  örült  vele,  részt  vett  bánatában  s mint  a 
gyermek  a pilléket,  oly  szeretettel  gyűjtögette  a szerte  röppenő  moso- 
lyokat, a titkon  elhullatott  könnyeket  s ezekből  szőtte  azután  össze 
azokat  az  egyszerű  szerelmi  történeteket,  képeket,  melyekből  a hami- 
sítatlan magyar  szellem  ihlete  szól  hozzánk. 

A hántás  nélküli  szelid  humor,  mely  beszélyeiben  fel-fel  csillan  ; 
a meleg  igaz  hang,  mely  az  egyszerű  történeteket  végig  kiséri ; a 
hűen  megrajzolt  alakok,  melyek  oly  ismerőseknek  tetszenek  előttünk, 
mindenkor  kedvessé  teszik  elbeszéléseit.2  A népnek  nemcsak  nyelvet 
ismeri,  hanem  beszédmódját  is. 

„A  népiesség  okos  irányát , költészetét  — írjaa  — magától 
a néptől  kell  tanulnunk;  annak  szavaiból,  észjárásából,  kifeje- 
zéseiből, legfőkép  pedig  kedélyes  szórakozásai,  időtöltései,  játé- 
kai és  dalaiból 

Nem  mulaszt  el  egy  alkalmat  sem,  örömmel  vegyül  a nép  közé, 
megfigyeli  otthonában,  a fonóban,  a mezőn  az  aratás  közben,  a szöl- 
lőben,  a malom  alatt  s ezért  természetes,  igazi  népies  zamattal  szó- 
lalnak meg  tolla  alatt. 

Minden  alakjának  megvan  a maga  beszédmódja.  Egyforma 
közvetlenséggel  szólaltatja  meg  valamennyi  typusát  a különböző  egyé- 
niségeknek, valamennyi  változatát  az  érzelmeknek.  Gondoljunk  csak 
az  öreg  csőszre  „Ne  bízd  rá“  bácsira,  az  őrükké  zúgolódó  Tüzfára, 
a nyalka  betyárra,  a kis  béresre,  a falusi  lányra,  Figura  Pankára 

1 Budapesti  Napló  1897.  ápr.  30. 

2 „Bodri*.  — „Bogár  és  Bársony \ — „ Nagy  baj  az  a tót  szerelem 

s Abonyi  Lajos : A fejetlen  barát.  Regény.  [Athenaeum  olv.  tára.]  9.  1. 

stb.,  ki  oly  kurtán  tud  elbánni  a legyeskedő  úrfival  vagy  a rátartás 
Pista  kocsissal : mind-mind  egyéniségének  megfelelő  nyelven  beszél. 

Abonyi  Lajos  éles  megfigyelő.  Megfigyelései  hívek,  leírásai 
elevenek.  — Egyik  legkedvesebb  beszélyére  a „Bodri„- ra  utalunk 
csak.  Mily  meglepő  hűséggel  írja  le  „Bodri"  szorult  helyzetét  a fa- 
luban ; kóborlását  a mezőn  ; a kis  pacsirta  csalfa  játékát  a csatan- 
goló ebbel,  a jajgató  bibicet,  mely  oly  vészes  kiáltással  kering  fészke 
felett.  Szinte  megelevenedik  előttünk  az  egész  kép. 

A hű  leírásokon  kívül  ügyes  párbeszédei  is  nagy  elevenséget 
kölcsönöznek  elbeszéléseinek  s mint  Szász  Károly  írja,i  ez  az  egyik 
oka,  hogy  Abonyi  munkáit  szívesen  olvassuk. 

Munkáiban  a magyar  népszokásoknak  egész  halmazát  leljük  fel 
a hamisítatlan  eredetiségben.1 2 *  Itt  vonzalma  el  is  csábítja.  A népszo- 
kások leírásánál  néha  hosszadalmassá  válik,  melyek  magokban  érde- 
kes adalékok  ugyan  népünk  ismertetéséhez,  de  az  események  folya- 
matát ritkán  mozdítják  elő  s a legtöbb  esetben  csakis  kitérések  gya- 
nánt szerepelnek. 

írónk  egész  élete  a szabad  természet  ölén  telt  el.  A puszta  volt 
az  ő igazi  világa.  Csodálkozhatunk-e  ha  nem  tud  betelni  a délibábos 
róna  szépségének  kiemelésével  s műveiben  a magyar  alföld  képei  az 
igazságnak  és  költői  hangulatnak  összhangjában  jelennek  meg  előttünk.8 

Regényeiben  az  események  első  csoportosításával  fel  tudja  kel- 
teni az  érdeklődést,  de  később  kerekded,  egységes  szerkezetet,  s ezt 
már  második  regényénél  „Az  egyetem  pallosa “ meg  is  jegyeztük, 
nem  igen  tud  adni  regényei  szövevényesebb  meséjének.  Két-három 
cselekvény  is  halad  egymás  mellett,  anélkül,  hogy  szorosan  egybe 
forrnának.  Következetesen  fejlődő  jellemek  alkotásában  sem  mondhat- 
juk mesternek.  Typusokat  és  genreket  tud  inkább  rajzolni,  mint 
egyéníteni. 

„A  mi  nótáink " (1864.)  és  „Az  utolsó  kuruc  világ “ (1887.) 
e megjegyzéseinket  bizonyítják. 

Az  elsőben  a regény  főalakjai,  kik  körül  a főesemény  csopor- 
tosul Szentmiklósy  Béla  és  Hathnainé.  Az  ő szerelmük,  összezördü- 
lésük képezi  a regény  gerincét.  Ez  utóbbihoz  mellékesen  csatlakozik 
Csermák , a geniális  zenész.  Ennek  a főeseményre  semmi,  vagy  csak 
csekély  befolyása  van,  de  kit  szerzőnk,  bizonyos  tekintetben  mégis 

1 Fővárosi  Lapok  1865.  32.  sz. 

2 „A  sári  bíró  leánya 

8 * A mi  nótáink 

főszeméllyé  igyekezett  tenni.  A regény  címe  is  erre  mutat.  De  Cser- 
mák semmit  sem  csinál,  csak  hegedül.  Csermáknál  még  kevesebb 
dolguk  van  a haramiáknak.  Talán  semmi.  Szentmiklósy  Aladár 
szökése,  elítélése,  szabadulása,  Szilády  ezredes  üldöztetése,  Meny- 
hért úr,  Eszter  asszony  és  a kis  Mariska  története  pedig  alig  van 
a főcselekménnyel  egyéb  összefüggésbe  hozva,  mint,  hogy  Aladár 
Bélának  testvére. 1 

„Az  utolsó  kuruc  világ"- bán  az  1735-iki  mozgalmat  beszéli 
el  részint  forrásaihoz  ragaszkodó  hűséggel,  részint  a költői  alakítás 
szabadságával.  Rajzolja  az  elégületlenség  terjedését,  fejtegeti  okait  és 
elmondja  a zendülés  kitörését.  Az  egészet  hátterül  használja,  mintegy 
keretnek  veszi,  hogy  belehelyezzen  egy  egészen  költött  mesét.  A re- 
gény három  főalakja  Miraluce  asszony,  Jozely  László  és  Strba  János. 

E három  szereplő  pályája  a temesvári  vásártérről  indul  ki.  Kö- 
zöttük szövődik  a szövevényes  mese,  mely  főcselekményül  a lázadás 
előterébe  van  helyezve.  Strba  és  Miraluce  asszony  története  szoro- 
san együtt  halad.  Jozelyé  már  az  elején  elválik  s a kettő  között 
meglehetősen  laza  az  összefüggés,  úgyhogy  írónk  valósággal  kettős, 
majdnem  különálló  mesét  sző  és  bonyolít  le.1 2 3 

Abonyi  Lajos,  mint  már  többször  kiemeltük,  nem  ismerte,  nem 
is  kereste  a hatás  eszközeit,  furfangjait.  Mint  eredeti  tehetség,  min- 
dig önmagából  merített.  Kedélyét,  elevenségét  nem  kötötte  formához. 
Pongyolaságában  is  az  otthonosságot  látjuk  meg,  mely  korlátozni  nem 
engedi.  Filozófiája  nem  az,  mely  messze  idegenből  hatol  át,  hanem 
saját  énjének  tapasztalatai.  Emberei  nem  kicsiszolt  alakok,  hanem 
olyanok,  aminőknek  az  élet  mutatja  fel  őket.3 

„ A betyár  kendőjé"  -vq\  és  „ Panna  asszony  leány á“-val  elért 
színpadi  siker  továbbra  is  ösztönözte  írónkat,  hogy  népszínműveket 
írjon.  A néprománcok  és  népies  elbeszélései  közül  elő-elővesz  egy-egy 
drámai  alakításra  alkalmasnak  tetsző  tárgyat  és  színművet  formál  be- 
lőle. így  kerülnek  színre  „ Magduska  öröksége “ „A  siroki  románc “ 
„A  leányasszony • és  „A  férfi  sorsa  az  asszony “ című  népszín- 
művei. De  ezekkel  első  darabját  „ A betyár  kendő*  -jét  nem  múlta  fölül. 

Abonyi , mint  népszínmű  író  abba  a hibába  esett,  amelyet 
ritkán  kerülnek  el  a színműveket  kész  elbeszélő  műveikből  átalakító 


1 Szász  Károly:  „A  mi  nótáink ".  Fővárosi  Lapok.  1865.  32.  sz. 

2 Erdélyi  Pál:  „Az  utolsó  kurucvilág“.  Fővárosi  Lapok  1887.  298.  sz. 

3 Vasárnapi  Újság.  1898.  301.  lap. 


írók : inkább  dialogizálnak  novellákat,  mint  drámákat  alkotnak.1  Mincí- 
amellett  népszínművei  tele  vannak  drámai  helyzetekkel,  pompásan  el- 
talált epizódjaival  a népies  életnek.  A nép  igazi  gyermekeit  látjuk 
magunk  előtt,  amint  a természet  kebelén  nőttek,  éreznek  és  gondol- 
kodnak. 

Aki  a magyar  nép  nyelvének  kincseit,  a sajátos  tájszoíásokat  össze- 
akarja gyűjteni,  megbecsülhetetlen  kútforrásra  talál  Abonyi  darabjaiban. 

Abonyi  Lajos  népszínművei  közöl  „A  betyár  kendőjéu-t  ma 
is  játsszák,  de  többi  darabjait  még  életében  levették  a műsorról.  Emiatt 
Ágaihoz  írott  leveleiben  többször  zúgolódik.  1897.  nov.  1-én  így  ír: 
„Gondolhatod,  hogy  nem  a legjobb  kedélyem  lehet.  Irodalmi  fárado- 
zásaim nem  hoztak,  se  pénzt,  se  babért.  Úgy  mondhatom  — bocsáss 
meg  a rossz  szójátékért  — bab-ért  dolgoztam.  * * * minden  dara- 
bomnál ki  tudta  fundálni,  hogy  csak  nekem  ne  hozzon  hasznot.  Azt 
hiszem,  hogy  ezután  sem  lesz  darabjaimnak  jobb  sorsuk,  el  vannak 
temetve  a süllyesztőben.  Csak  „ A betyár  kendőjét “ fogják  nyaggatni, 
mert  az  nem  nekem  adja  a jövedelmet.” 

Egy  másik  levelében  1898.  márcz.  30-án  ezt  írja : „Mint  író 
évek  óta  sokat  dolgoztam,  de  a Népszínház  darabjaimat  folyvást  a 
süllyesztőbe  rakta  — nem  csodálkozom  rajta,  — a romanticismus 
lejárta  magát,  az  érzelem  világa  elmúlt,  jött  helyébe  az  érzékek 
uralma,  mely  csiklandozázait,  vastag  realizmusát  operettekben  az  iro- 
dalom is  hatalmasan  ünnepli.  No  de  panaszkodjunk  az  öreg  apánk- 
nak. Annyi  bizonyos,  hogy  igazságunk  nincs ; az  van  helyén,  ami  a 
publikumnak  tetszik,  oda  nem  szab  regulákat  még  Gyulai  Pál  sem. 
Azt  hiszem,  még  Lévai  és  Száz  Károly  is  realisták  lesznek  utoljára 
ha  még  mint  írók  ekzisztálni  akarnak.” 

1896-ban  jrónk  történelmi  tanulmányokkal  kezdett  foglalkozni.2 
Megírta  Abony  város  történetét .3  E munkában  nemcsak  a város 
múltjáról  és  jelenéről  szól  aprólékos  gondossággal,  hanem  az  abonyi 
nagy  uradalom  birtokos  családait  is  levezeti  Magyar  Beningnától 
20  leszármazási  hiteles  táblázaton. 

A történeti  tanulmány  mellett  azonban,  mint  szépirodalmi  író 
sem  gondol  pihenésre.  Még  nem  fáradt  el  az  irodalom  szolgálatában 

1 Beöthy  Zsolt:  Athenaeum  I.  évfolyam  1873.  40.  sz. 

2 Erre  vonatkozólag  tréfásan  írja  egyik  levelében  Ágaihoz  „Legjobban  sze* 
retném  magamat  egészen  a tudományos  térre  terelni,  igy  talán  még  tudós  társasági 
tag  is  lehetnék.4'  (1897.  nov.  1.) 

3 A kézirat  Abony  város  tulajdona.  Kiadása  folyamatban. 


tőítőtt  számos  év  alatt.  „Én  most  is  úgy  írok,  úgy  dolgozóm  — - 
mondja  — mint  régen , a népnek  közvetlen  látott  életéből,  a nép 
dalaiból,  meséiből,  hagyományaiból  merítem  anyagomat,  lelke- 
sütésemet .ul 

Beszélyek,  regények,  népszínművek  tervezetének  egész  raja  forrt 
agyában.  A kimerültségnek  nyoma  se  látszik  rajta.  Képzelete  friss, 
eleven.  Külsőleg  megvénült,  de  mint  író  lelkében  még  mindig  fiatal. 
Természete  ugyanaz  maradt,  aminőnek  pályája  elején  megismertük  : 
szerény,  érzékeny,  gyöngéd,  magára  igénytelen,  másokat  sokra  be- 
csülő. Hite  olyan  naiv,  életnézete  olyan  derűs  és  költészete  olyan 
üde,  mint  fiatal  korában  volt.1 2 *  Sőt  gazdagodott  is  írói  ere  humoros 
vonásokkal.  A „ Borszem  Jankó" -bán  három  éven  keresztül  irta  „ pá- 
ter Povedallk  Hyacintas “ néppárti  térítő  atya  emélkedéseit.3 

Abonyl  Lajos  deresedő  hajjal  is  fiatal  szívvel,  termékeny  kép- 
zelettel szőtte  meséit  és  szőhette  volna  még  tovább  is,  ha  a sors 
másképen  nem  rendelkezik.4  Szívbajos  volt  már  régebben,  de  nem 
tudott  róla.  Családjában  a hirtelen  haláleset  többször  előfordult.  Ha- 
lála előtt  egy  hónappal  Agaihoz  írott  levelében  mintha  sejtette  volna 
hasonló  végzetét.5  A múlandóság  szelét  érezzük  ebben  a levelében. 

Kedves  barátját  szivének  egész  szeretetével  üdvözli,  hogy  a 
Mindenható  megengedte  neki  érnie  a nagyapai  örömöket,  — majd 
így  folytatja:  — „Képzelem  azt  a boldogságot  és  örömet.  Régi  ba- 
rátaim jó  nagy  részét  megifjodni  látom,  ilyen  kedvezéséből  a magas 
egeknek.  Óh  Uram  Isten,  én  oly  messze  vagyok  ettől,  hogy  nem 
tudom,  megérem-e?  Nem  visz-e  el  apám  éveinek  fátuma?  De  hát 
kivétellel  is  biztathatom  magamat  is  sokban  azzal,  hogy  nemcsak 
apjától,  de  anyjától  is  örököl  az  ember  szintúgy  sorsot,  mint  hajlamokat. “ 6 

1 „ Budapesti  Napló “ 1897.  április  30. 

2 Vadnay  Károly:  „ Nemzet “ 1898.  122.  szám.  „Hét"  1891.  47.  szám. 

8 Egy  ideig  szünetelt  a Páter  elmélkedése.  Erről  így  ír  Ágainak : „Hogy 
hallgattam,  tulajdonítsd  nagy  kedvetlenségemnek,  melyben  a Páter  sem  tud  felme- 
legíteni. Az  idő  is  nagyon  rossz,  nedves,  hideg  és  Nov . l-e  van.  Jobb  leszek  ez- 
után, az  új  borom  is  kiforr  és  igyekszem  a Paterkát  is  felvidítani.  Nem  lesz 
hozzád  hűtlen  soha."  (1897.  nov.  1.) 

4 1897.  Nov.  1.  „Dolgozni,  hidd  el,  nagyon  szeretnék  és  birnék  még  tovább 
is.  Valóban  beteg,  unott,  izgatott  vagyok,  hogyha  nem  irok.  Rossz  nyavalya  ez." 
(Ágaihoz.) 

5 1898.  márc.  31. 

6 Meg  kell  jegyeznünk,  hogy  írónk  édesapja  65  éves  korában  szvíszélhűdésben 
halt  meg.  Édes  anyja  ellenben,  noha  15  évig  folyton  ágyban  fekvő  beteg  volt, 
jóval  túlélte  férjét.  Levelének  végső  sorai  erre  céloznak. 

Reményében  csalatkozott.  Napjai  számlálva  voltak.  Ütóíérte  apja 
fátuma.  A még  életerős  férfit  betegség  nélkül  döntötte  sírba  a halál. 
Meghalt  1898.  ápr.  28-án  65  éves  korában.  Vele  ismét  eggyel 
kevesbedett  azon  írok  száma,  kik  oly  lelkesedéssel  ragadtak  tollat 
kezük oe  a szabadságharc  gyászos  leveretése  után,  hogy  a szellem 
fegyverével  védjék  a nemzeti  nyelvet  és  melengető  kézzel  ápolják  a 
nemzet  veszendő  reményeit. 

* * 

* 

Végig  kísértük  Abonyi  Lajos  nem  regényes,  de  a maga  egy- 
, szerűségében  nagyon  figyelmet  keltő  pályáját.  Született,  dolgozott, 

boldogított,  meghalt,  röviden  e négy  szóba  foglalhatjuk  tartalmát. 

„Boldog  az  olyan  társadalom. , melyben  sok  az  ilyen  életpálya 

* * 

* 

Nem  volt  ő azok  közül  való,  akiket  az  irodalomtörténet  a nagy 
író  nevével  jelöl  meg  s akiknek  szereplése,  munkája  korszakot  jelent, 
de  az  bizonyos,  hogy  a magyar  népről  és  annak  érzelmi  világáról 
nálánál  igazabban  és  közvetlenebbül  nem  írt  senki  sem.  Gazdag  írói 
munkásságának  forrása  valóban  a nép  szeretete  volt. 

Ráilienek  írónkra  is  Arany  Jánosnak  Gyöngyösi  Istvánról , 
a XVII.-ik  század  kedves  poétájáról  írott  szavai,  hogy  — „vala- 
hányszor a magyar  költészet  és  nyelv  odajut , hogy  idegen  be- 
folyástól lesz  szükséges  menekülnie , mindannyiszor  nyereséggel 
> fordulhat  vissza  a néphez  és  az  irodalomban “ Abonyi  Lajos- 
hoz, mert  Abonyi  Lajos  a romlatlan  magyar  nép  lelkét  szólaltatta 
meg  s a nemzeti  szellemnek  életében,  munkáiban  haláláig  igaz  és 
hű  harcosa  vala. 

Abonyi  Lajosban  — a Fáy  Andrások  utolsó  epigonjában  — 
igaz  részvéttel  siratta  el  a magyar  szépirodalom  lelkes  és  fáradhatat- 
lan munkását ; Márton  Ferenczben  pedig  Abony  minden  lakója  a 
jó  embert,  kit  mindenki  szeretett. 

Azóta  elhallgattak  „Ami  nótáink " és  „A  siroki  románcából 
a sír  románca  lett. 

» Pásztortűznél  emlékének  népdal  legyen  őrzője  i 
Könnyharmatos,  gyászfekete  a betyárnak  kendője 


flrany  János  két  levele  Abonyi  Lajoshoz, 

OF  THE 

UmVERSIIY  Of  ILLINOIS 


FÜGGELÉK. 

1.  Arany  János  levelei  Abonyi  Lajoshoz. 


A két  fró  viszonyának  jellemzésére,  melyről  tanulmányunkban 
bővebben  szólottunk,  talán  nem  lesz  érdektelen,  ha  Arany  Jánosnak 
Abonyi  Lajoshoz  intézett  leveleit,  melyek  szétszórtan  először  a Szi- 
lády  Áron  által  szerkesztett  — „Irodalomtörténeti  Közleményeké- 
ben kerültek  nyilvánosságra  (az  I.  II.  IV.  V.  számúakat  Dr.  Esztegár 
László , a III.  VI.  szémúakat  Győré  János  közölte)  itt  egybegyűjtve 
s a III.  és  VI.  számúakat  eredeti  másolatban  is  megismertetjük.  E 
levelek  annál  érdekesebbek,  mert  mindegyike  szerkesztői  tevékeny- 
sége közepette  mutatja  a nagy  költőt. 

De  beszéljenek  helyettünk  a levelek. 


I. 

Tisztelt  uram  öcsém ! 


Pest,  május  7,  1861. 


Ha  Kegyedet  az  alkotmányos  élet  gondjai  nem  foglalnák  le 
annyira,  hogy  olykor  olykor  a múzsáknak  ne  áldozzon : szívesen  ké- 
rem, lenne  szives,  ha  kész  novellája  van,  azonnal  felküldeni  lapom 
számára.  Egyébiránt  valami  14—25  napig  várhatnék,  de  akkor  erő- 
sen fog  szorulni  a kapca. 

Ha  e határidőre  nem  Ígérhetne,  legyen  szives  tudatni,  mikorra 
bizhatom. 

Becses  válaszát  várva,  maradok 

Őszinte  tisztelője 

ARANY  JÁNÓS. 


! 

II, 

Pest,  május  6.  1862. 

Kedves  uram  öcsém ! 

Azon  kezdhetném,  hogy  „ha  levelem  meg  nem  kapja"  stb., 
mert  igazán  nem  tudom,  Pesten  lakik-e  most,  vagy  Abonyban.  De 
azon  reményben,  hogy  tán  kezébe  jut  mégis,  kockáztatok  egy  szives 
kérelmet : nem  volna-e  egy  novella  készen,  vagy  készülőiéiben  a 
„Figyelő"  számára?  3—4  hét  alatt  sem  lenne  késő,  önként  értetőd- 
vén, hogy  azon  túl  is  bármikor  szívesen  veszek  öntől  dolgozatot.  De 
most  nagyon  kifogytam  a beszélyfélékből  s mennél  hamarább  jönne, 
annál  kedvesebb  volna. 

Egyébiránt  vegye  üdvözletemet  s mindenesetre  örvendeztessen 
meg  becses  válaszával,  tudassa  legalább,  nem  tévedt-e  el  levelem. 

Pest,  május  6.  1862.* 

Szives  tisztelője 
ARANY  JÁNOS. 


Ili. 

Kedves  öcsém ! 


Pest,  aug.  21.  1863. 


ígéretem  szerint  becses  novellája  tisztelettdíj át  nem  késem  kül- 
deni, amennyit  előttem  Simonfi  Kálmán  említett  Kegyed  kíván- 
sága felől. 

Múlt  félévi  budgetem  szerint  többet  is  adhattam  volna,  de  az 
ínség  és  szárazság  nemcsak  a gazdákat,  hanem  a szerkesztőket  is 
érte  s ezek  közt  engem  is  nagyon  érezhetőleg. 

Becses  dolgozatát  máskor  is  elvárva  maradok 

szives  jóakarója 
ARANY  JÁNOS. 


IV. 

Kedves  uram  öcsém ! 


Pest,  dec.  27.  1863. 


Mind  vártam,  hogy  e félév  folytán  vagy  a jövő  év  kezdetéré 
meg  lep  még  egy  novellával,  de  miután  semmi  híre,  azt  kell  hinnem, 


* E levelet  Arany  János  szórakozottságból  két  helyen  is  ellátta  dátummal. 

hogy  Kegyed  is  azokba  esküdött,  kik  a „Koszorúdban  nem  tudom 
miféle  cliquet  látnak  más  tehetségek  elnyomására.  Szegény  „Ko- 
szorú", még  csak  nem  is  védi  magát  a megtámadások  ellen  s mégis 
ő bűnbak,  a legnagyobb  irodalmi  botrány,  melyet  mindenfelől  os- 
torolni  kell. 

Ha  ön  a „Koszorú "-bán  nem  ily  rettenetes  összeesküvést  s 
szerkesztőjében  nem  a legnagyobb  ármányszörnyeteget  látja : kérem, 
ne  vonja  meg  közreműködését  s igen  jól  esnék,  ha  már  január  ele- 
jén kaphatnék  egy  novellát,  akár  hosszú,  akár  rövid  lenne,  mert  akik 
biztattak,  még  egyre  késnek,  vagy  nyúlfarknyi  dolgozattal  ráztak  le 
magukról. 

Becses  válaszát  igen,  vagy  nem  esetében  kérem,  szives  üdvöz- 
lettel maradok 

tisztelője 

ARANY  JÁNOS. 

V. 

Pest,  aug.  3.  1864. 

Kedves  öcsém  uram  ! 

„A  mi  nótáink" -at  nyomják  erősen;  az  első  kötet  már  meg  is 
van  s a többi  gyorsan  következik.* 

Én  a kéziratban  némi  stiláris  változtatást  teszek,  mert  erre  a 
társaság  által  vagyok  megbízva;  de  igyekszem,  hogy  emiatt  az  érte- 
lem ne  szenvedjen,  sőt  a szabatosabb  kifejezés  által  még  nyerjen. 
Remélem,  meg  lesz  elégedve  eljárásommal. 

Most  úgy  gondoltam,  célszerű  lenne  mutatványt  közleni  a „Ko- 
szorú "-bán,  hogy  a figyelmet  iránta  felköltsük  s az  érdekeltséget  füg- 
gőben tartsuk.  Erre  legjobbnak  látnám  az  I.  kötet  két  első  fejezetét 
közleni,  mely  a Laczi  bácsi  jellemzése  által  karakterek  tekintetében 
is  érdekel,  a Menyus  bácsi  epizódja  által  pedig  fölgerjeszti  a hallga- 
tóság érdekét,  anélkül,  hogy  a mese  további  folyamát  és  kifejlődését 
elárulná. 

Azon  reményben,  hogy  jóváhagyását  megnyerem,  már  a leg- 


* „A  mi  nótáink"  egyike  Abonyi  Lajos  legismertebb  regényének.  Kiadta  a 
„Kisfaludy  Társaság"  Arany  János,  Greguss  Ágost  és  Tóth  Kálmán  bírálata  alap- 
ján 1864-ben. 

közelebbi  számba  szedetni  akarnám : de  egy  bökkenőm  van,  én  a 
mutatványért  nem  adhatok  dijat  a tiszteletpéldányon  kívül.  Nagyon 
leszállottam  e félévben  s még  igy  is  bukom,  ha  a munkák  egyrészét 
tiszteletdij  nélkül  kapom  meg. 

Ha  ellenére  van,  amit  cselekszem : írjon  rögtön ; máskép  hall- 
gatását beleegyezésnek  véve,  szombaton  vagy  hétfőn  lenyomatom  azt 
a pár  ivet. 

Szives  üdvözlettel 
ARANY  JÁNOS. 

VJ. 

Pest,  nov.  22.  1864. 


Kedves  öcsém  uram ! 


Vévén  sorait,  miután  most  éppen  bejött  nehány  forint,  sietek 
azt  elküldeni,  mig  más  valaki  igényt  nem  formál  rá.  — A három- 
százhatvan forintról  tessék  újra  egy  kis  elismervényt  küldeni,  hogy 
számadásomhoz  mellékelhessem. 

Egyszersmind  idézárok  egy  alapitó  levelet : tessék  betölteni, 
aláírni  és  nekem  azonnal  visszaküldeni,  hogy  nov.  30-án  tartandó 
gyűlésre  bejelenthessem.  Természetes,  hogy  mint  kötelezvénynek,  nem 
irói  álnevét  fogja  aláírni  és  ha  lehet,  egy  vagy  két  láttamozó,  a’  sem  árt. 

Fogadja  tiszteletemet  és  szives  jókivánatomat  az — - „uj  életéhez.* 


Maradván  igaz  tisztelője 
ARANY  JÁNOS. 


2.  Rbonyi  Lajos  önéletírása. 

— „Az  Abonyi  Lajos  név  csupán  irói  nevem,  családi  néven 
Márton  Ferencznek  neveztetem  s származom  azon  szatmármegyei 
Zsarolyáni  Márton  családból,  melynek  egyik  ága  a múlt  század  ele- 
jén** onnan  Pest  és  Hevesmegyébe  költözött  át.  Atyám  Márton  La- 
jos, anyám  Márton  Terézia.  Születtem  1833-ban  január  9-én  Nóg- 
rádmegyének  a Zagyva  völgyén  fekvő  Kisterenye  községében,  hol 
akkor  néhai  atyám  mint  Gytirky  Pál  krassómegyei  főispánnak  — 

* Házasságához.  Ez  évben  vette  nőül  Abonyi  Lajos  tasnádi  Szűts  Klárát, 
a pestvármegyei  Gombáról. 

**  XVIII.  század. 

uradalmai  középpontján  — jószág  és  jogigazgatója  volt,  s Abonyban 
Pestmegyében  nemesi  birtoka  lévén,  mig  idő  közönként  itt  is  lakott 
nemcsak  e két  megyében,  hanem  a szomszédos  Hevesmegyében  is 
közbecsülésben  és  szeretetben  állott  s mind  Pest  és  Nógrád,  úgy  Heves- 
megyének már  férfi  korának  kezdetén  táblabirájává  lett.  Mívelt,  olva- 
sott, szabadelvű  ember  lévén,  jó  irányú  neveltetésemre  különös  gon- 
dot igyekezett  fordítani.  Ezen  gondoskodása  és  figyelme  eredményezte 
azt,  hogy  tanítóim,  nevelőim  megválasztásában  annyira  szerencsés 
volt,  hogy  az  időről-időre  nevelőimmé  választott  egyének,  mind  egy  és 
ugyanazon  irányú  a korral  haladt  kitűnő  képzettségű  ifjak,  nemcsak 
a tudományok  és  tanulmányok  szeretetét,  hanem  különösen  a magyar 
irodalom  iránti  előszeretetet  ébresztették  fel  lelkemben,  úgy  hogy  ne- 
velőimnek mindenikét,  mint  elsőrendű  tényezőt  tekintettem  azon  haj- 
lam felébresztésében,  mely  később  az  írói  pálya  felé  vonzott. 

Kora  gyermeki  éveimben,  a tanulás  elemein  átesvén  az  első 
gimnáziális  évet  a háznál  Kelecsényi  Mihály  református,  akadémikus 
felszentelt  pap  (jelenben  baranyamegyei  lelkész  és  esperes)  vezetése 
és  tanítása  alatt  végeztem  az  1841-ik  évben;  — a második  gimná- 
ziális évre,  — atyám  már  ekkor  állandóan  abonyi  lakos  lévén,  — a 
kecskeméti  ref.  kollégiumba  vitt,  hol  is  az  1842-ik,  1843-ik,  1844-ik 
években,  egy  évig  Biirián  Lajos  két  évig  Máchik  Lajos  magány 
nevelőim  felügyelete  mellett,  a syntaxista  osztályokat  hallgattam  nyil- 
vánosan. Az  1845-ik  és  1846-ik  évben  még  mindig  Máchik  Lajos 
nevelőm  felügyelete  mellett  Pesten  az  evangélikusoknak  ez  időben 
kiváló  jóhirü  gimnáziumában  a két  humánia  osztályt  bevégeztem.  Már 
Kelecsényi  Mihály  úr  megkezdvén  velem  á költői  művek  olvasását, 
kiválóan  Vörösmarty  és  a két  Kisfaludy  művei  olvasását  szeret- 
tetni, — * Burián  Lajos  (ki  később  mint  fiatal  ügyvéd  Pesten  elhalt) 
a német  nyelvbe  bevezetvén  és  figyelmeztetvén  az  ezen  nyelven  irt 
műveknek  is  olvasására,  Máchik  Lajos  úr  (később  mint  Budaváros 
bírája  halt  el)  egy  a néhai  Fáy  András  úr  által  neveltetett  jeles  te- 
hetségű és  nagy  képzettségű  ifjú,  kit  az  1846-ik  évi  irodalom  ifjú 
jeleseihez  személyes  barátság  csatolt,  volt  az,  és  ugyanazon  időben 
nyilvános  tanárom  Tavasy  Lajos  gimnáziális  igazgató  (jelenben  Iglón 
tanár),  kik  az  apró  írási  gyakorlatokat,  a közönséges  mindennapi  tár- 
gyakon felül  emelni  igyekezvén,  a formák  ismeretére  tanítottak  és  a 
kezdetleges  kísérletekbe  bevezettek : volt  ugyanis  azon  időben  az 
evangélikus  gimnázium  poezist  tanuló  osztályának  egy  önképző  tár- 
sulata — „Magyar  nyelv  mivelő  társulat"  címe  alatt,  — ők  ősz- 

tönt  adtak  nekem  nemcsak  hiúságnak,  hanem  boldogságnak  is  érezni, 
hogy  az  ifjak  ezen  kis  társulatában  zsenge  dolgozataimmal  többi  tár- 
saimmal versenyezzem. 

Az  1847-ik  évben  a pesti  egyetembe  mint  logikus  léptem  be,  a 
nyilvános  órákon  kívül  zenészetet,  a francia  nyelvet  Ráyé  Lajos  úr, 
az  angol  nyelvet  Mr.  Lambert  kitűnő  magány  tanárok  tanítása  mel- 
lett megösmervén,  minden  időmet  legnagyobb  részben  a olvasásnak, 
különösen  a történelem  és  a szépirodalom  történelmi  műveinek  olva- 
sására szenteltem.  Legnagyobb  boldogságnak  éreztem  az  irodalom 
ifjú  jeleseinek  volt  nevelőm  Máchik  Lajos  úr  barátságán  nyert  ös- 
meretségét  fentartani,  közelökbe  férkezni,  bámulni  és  hallgatni  őket  s 
tőlök  egy-egy  költeményt  kinyerni,  melyeket  1846-ban  a nyelv  mivelő 
társulat  koronként  tartott  ünnepélyein  elszavalgattam. 

Boldog  voltam,  ha  közelökbe  húzódhattam,  lakásaikon  felkeres- 
hettem, s a mai  napig  is  élénken  jút  eszembe  Jókainak  azon  szíves 
jósága,  hogy  épen  azon  pillanatokban  is,  midőn  a „ Hétköznapok " 
regényét  írta,  egy  gyermeknek  azon  szívességét,  hogy  számára  a 
Hazáért  című  verset  tollba  mondotta  s midőn  látta  annak  lassú  írá- 
sát, sajátkezüleg  írta  le.  A mai  napig  is  élénken  jut  eszembe  Petőfi 
amint  Jókai  ládáján  vele  Máriást  játszani  kényszerített  s később 
Emich  könyvkereskedésében,  midőn  Vörösmarthy  összes  műveinek 
megvételében  a vételárból  két  ezüst  húszasom  hiányzott,  a két  húszast 
számlájára  Íratta,  csakhogy  engemet,  a gyermeket  azon  szomorúságtól 
megmentsen,  hogy  a könyvet  ott  hagyni  legyek  kénytelen.  Még  most 
is  élénken  jut  eszembe  Lisznyai,  ki  erőnek  erejével  birkózni  akart 
velem  s ha  földhöz  vágom,  díjul  Petőfi  „János  vitéz" -ét  ígérte ; 
élénken  jut  eszembe  a gavallér  Degré  szeretete,  ki  számtalanszor 
ellátott  színházi  jegyekkel. 

Az  1848-ik  évre,  mint  másodévi  bölcsészet  hallgató  ismét  Kecs- 
kemétre kerültem.  Itt  tanulmányaim  mellett  eszembe  jutván  az,  hogy  a 
kollégiumnak  előbbi  növendékei  magok  között  rendes  folyóiratot  min- 
den időben  szerkesztettek,  ott  ahol  Beöthy  László  elhagyta  volt,  a 
fonalat  minden  áron  fel  akartuk  venni  Baksay  Sándor  (jelenben  Kis- 
faludy Társasági  tag)  barátommal*)  s folyóiratunknak  egy  nehány 
száma  meg  is  jelent.  A forradalmi  napok  a Collégium  növendékeit 
széjjel  szórván,  haza  kerültem  Abonyba  s ott  az  1848-ik  1849-ik  és 
1850-ik  év  folyama  alatt  egy  a nevét  sírjáig  eltitkolt  jeles  képzett- 


*)  A dunamelléki  ref.  egyházkerület  püspöke. 

ségü  lengyel  menekült  tanítása  mellett  csupán  a francia  és  angol 
nyelv  további  gyakorlati  eltanulására  szorítkozva,  az  időt  ezen  nyelven 
irt  művek  olvasásával  és  ez  első  évi  jog  magántanulásával  töltöttem. 

Az  1850-ik  év  őszén  a pesti  egyetemhez,  mint  másodéves  jo- 
gász visszakerülvén,  a jogi  tanfolyamot  itt  az  1851.,  1852-ik  évben 
bevégeztem.  Ezen  időn  túl  gazdászattal  foglalkoztam  az  1861  -ik  évig, 
midőn  is  Pestmegye  aljegyzőjévé  megválasztattam.  — “ 

(Az  eredeti  kéziratból.) 


IRODALOM. 

Szász  Károly:  A mi  nótáink.  — Fővárosi  Lapok.  — 1865. 
Ágai  Adolf:  Abonyi  Lajos.  — Magyarország  és  a Nagyvilág. 

— 1873. 

Abonyi  Lajos:  Retski  Bandi  bátyánkról,  U.  o. 

Abonyi  Lajos:  Ellenőr.  - 1873. 

Beöthy  Zsolt:  Athenaeum.  — 1873. 

Erdélyi  Pál:  Az  utolsó  kurucvilág.  - — Fővárosi  Lapok  — 1887. 
Szinnyei  József  : Magyar  irók  élete  és  munkái  I.  k.  — 1891, 
Vadnay  Károly:  Abonyi  Lajosról.  — Hét.  — 1891. 

Abonyi  Lajos:  Mit  köszönhetek  én  Jókainak?  — Fővárosi 
Lapok.  — 1894. 

Láng  Menyhért:  Abonyi  Lajos.  — Vasárnapi  Újság.  — 1896. 
Abonyi  Lajos:  Budapesti  Napló.  — 1897. 

D’  Artagnan:  Az  utolsó  táblabiró  litterátor.  — Hét.  — 1898. 
Benkó  Imre : Márton  Ferencz.  — Nagykőrösi  Hírlapok.  — 1898. 
Név  nélkül:  A öreg  tekintetes  úr.  — Reggeli  Újság.  — 1898. 
Bácsi:  A mi  nótáink.  — Abony.  — - 1898. 

Név  nélkül:  Vasárnapi  Újság.  — 1898. 

Vadnay  Károly:  Abonyi  Lajosról.  — Nemzet.  — 1898. 
Porzó:  Márton  Ferencz.  — Országos  Hírlap.  — 1898. 

Gulner  Gyula : Emlékezés  Márton  Ferenczre.  — Abony.  — 1899. 
Varga  Gyula:  Abonyi  Lajos  emlékezete.  — Budapesti  Szemle. 

— 1900. 

Abonyi  Lajos : Abony  legkeservesebb  napjai  a forradalom  alatt. 

— Abony.  — 1901. 

Tóth  József : Első  találkozásom  Abonyi  Lajossal.  — Nagykőrös! 
Újság.  — 1901, 

Győré  János:  Arany  János  két  levele  Abonyi  Lajoshoz.  — > 
Irodalomtörténeti  közleményeek.  — 1904. 

Dr.  Esztegár  László:  Arany  János  levelei  Abonyi  Lajoshoz. 

— Irodalomtörténeti  Közlemények.  — 1904. 


Győré  János : Arany  János  levelei  Abonyi  Lajoshoz.  — (Össze- 
foglaló ismertetés.)  — Abony.  — 1904 Á 

Lévay  Mihály:  Abonyi  Lajos  szobránál.  — Abony.  — 1905. 
Győré  János:  Abonyi  Lajos.  — - Máramaros.  — 1905. 

Név  nélkül : Ünnepünk.  — (Abonyi  Lajos  szobrának  leleplezése.) 
Abony.  — 1905. 

Győré  János : Abonyi  Lajos  pályája.  — Abony.  — 1907. 
Győré  János : Abonyi  Lajos  irói  elvei.  — Abony.  — 1907. 
Endrödi  Sándor : Abonyi  Lajos  (1833  — 1898).  Abonyi  Lajos 
munkái  XX.  k.  Révai  testvérek  kiadása.  — 1907. 

Sebestyén  Károly : Abonyi  Lajos.  — Budapesti  Hírlap.  — 1907. 
Győré  János : Abonyi  Lajos  levele  Szász  Károlyhoz.  — Abony. 
— 1908. 

Bácsi : Visszaemlékezés  Abonyi  Lajosra.  — Abony.  — 1908. 
Győré  János : Abonyi  Lajos  ifjúkori  arcképe.  — (Jókai  Mór 
festménye.)  Vasárnapi  Újság  és  Képes  Folyóirat.  — 1909.  — (Képpel.) 

Győré  János : Abonyi  Lajos  irói  elvei.  — • Nevelés.  — - (Mára- 
marosi  Tanügy.)  — 1910. 

Temesközy  Gerzson : Emlékbeszéd  Abonyi  Lajos  szobránál. 
(1910.  április  28.)  — Abony.  — 1910. 

Nagy  Iván : Családtörténeti  Értesítő.  VII.  k. 

Beöthy  Zsolt : Képes  Irodalomtörténet.  II.  k. 


SAJTÓHIBÁK. 

3-ik  oldal  4.  sorában  beültetik  után  idézőjel  teendő. 

3- ik  oldal  18.  sorában  Én  elé  idézőjel  teendő. 

4- ik  oldal  34.  sorában  korrazj festő  helyett:  korrajzfestő. 

4- ik  oldal  35.  sorában  Vadnai  helyett:  Vodnay . 

5- ik  oldal  2-ik  jegyzetében  1883.  helyett:  1833. 

6- ik  oldal  15.  sorában  Marton  helyett:  Márton. 

7- ik  oldal  6.  sorában  delibáb  helyett : délibáb. 

1 2- ik  oldal  13.  sorában  Baude  helyett : Bande. 

13- ik  oldal  1-ső  jegyzetében  Agai  helyett : Ágai. 

15- ik  oldal  31.  sorában  gondel  helyett:  gondol 

16- ik  oldal  12.  sorában  népnék  helyett:  népnek. 

17- ik  oldal  27.  sorában  közöttünk  helyett:  közöttük . 

17-ik  oldal  1-ső  jegyzetében  Abonyi  Gyula  helyett:  Abonyí 

Lajos  és  Budapesti  helyett : Budapesti. 

19- ik  oldal  15.  sorában  volta  helyett:  voltak. 

20- ik  oldal  3-ik  jegyzetében  Marton  helyett:  Márton.*) 

21- ik  oldal  20.  sorában  ez  helyett:  ezt. 

21-ik  oldal  35.  sorában  Páldául  helyett:  Például. 

21-ik  oldal  4-ik  jegyzetében  1848.  helyett : 1898. 

23- ik  oldal  19.  sorában  Teleky  helyett:  Feleky. 

24- ik  oldal  12.  sorában  pincécébe  helyett:  pincébe. 

24-ik  oldal  27.  sorában  élénk  helyett : elénk. 

26-ik  oldel  35.  sorában  Tüzfdra  helyett : Fűzfára. 

29-ik  oldal  10.  sorában  frott  helyett : Írott. 

29-ik  oldal  22.  sorában  csiklandozázait  helyett:  csiklando - 
zásait. 

29-ik  oldal  26.  sorában  Száz  helyett : Szász. 

29-ik  oldal  29.  sorában  Megfrta  helyett:  Megírta. 

29-ik  oldal  32.  sorában  Beningnától  helyett:  Benignától. 

29- ik  oldal  2-ik  jegyzetében  társasági  helyett : társasági. 

30- ik  oldal  12.  sorában  Borszem  helyett:  Borsszem. 


30-ik  oldel  26.  sorában  is  helyett:  és. 

30-ik  oldal  6-ik  jegyzetében  szviszélhiidés  helyett:  szivszéU 
hüdés. 

33-ik  oldal  első  sorában  fró  helyett:  iró. 

33- ik  oldal  6.  sorában  szémáakat  helyett : számúakat. 

34- ik  oldal  Ill-ik  levelében  tisztelettdij át  helyett : tiszteletdiját - 

35- ik  oldal  IV-ik  levelében  azokba  helyett:  azokhoz. 

36- ik  oldal  Vl-ik  levelében  idézázárok  helyett:  idezárok . 
39-ik  oldal  3.  sorában  ez  helyett:  az. 


Wizner  és  Dávid  M.-Szlget. 

